Nabil Ahmad Sanggup Bayar Gaji Isteri, Minta Berhenti Kerja Jadi ‘Flower Pot’

Pasti ramai tahu isteri kepada pelawak dan penyampai radio terkenal, Nabil Ahmad iaitu Zira Ayub pernah bekerja sebagai pramugari sebelum mendirikan rumah tangga.

Baru-baru ini, menerusi video dimuat naik penyanyi Zarul Umbrella di apikasi TikTok, Zira pernah menjadi ‘flower pot’ atau lebih dikenali sebagai model untuk syarikat penerbangan tersebut.

BACA: Ajuk Raisa Guna Bahasa Inggeris, Nabil Ahmad Dikritik Tak Profesional

Ikuti kisah menarik Zira yg merupakan wife kpd Nabil Ahmad semasa bertugas diawan biru bersama AirAsia

“Saya pakai uniform, duduk sebelah VIP. Itulah ‘flower pot’, apa yang kita panggil kalau jadi kru kabin. Jadi, kalau dalam majalah ada orang yang sebelah bos besar, itulah nama ‘flower pot’,” katanya.

Menurut Zira lagi, untuk menjadi ‘flower pot’ bukanlah sesuatu yang mudah kerana dia perlu mengambil peperiksaan kali kedua selepas gagal dalam tempoh latihan.

Bagaimanapun, Zira berkata kerjayanya sebagai peramugari hanya bertahan selama tiga tahun sebelum mendirikan rumah tangga bersama Nabil Ahmad.

“Sebab Haji (Nabil) ada cakap, ‘kalau awak terbang (kerja), macam mana kita nak jumpa?’” kata Zira.

Tambah Zira lagi, suaminya juga sanggup membayar ‘gaji’ sama dengan pendapatannya sebagai pramugari.

“Saya cakap dengan haji, ‘kalau saya berhenti, awak kena bayar gaji saya. Berapa saya dapat, itulah yang awak kena bayar setiap bulan’ dan dia pun bersetuju,” katanya.

Perkongsian Zira itu mendapat pelbagai reaksi daripada netizen yang memuji kecantikan isteri kepada Nabil Ahmad itu.

Malah, ada juga yang menyifatkan Nabil adalah lelaki alpha sebenar kerana sanggup membayar gaji kepada isterinya yang berhenti kerja selepas berkahwin.


Isu Bergaduh Dengan Madu, Fyna Jebat Tenang-Tenang Sahaja

Susulan isu pergaduhan dengan madunya, Datin Zalina Zaini, di sebuah restoran minggu lalu, penyanyi Fyna Jebat enggan mengulas mengenai perkara tersebut.

Memetik Utusan Online, isteri kedua jurulatih bola sepak, Datuk Zainal Abidin Hassan itu berkata dia kini dalam keadaan tenang dan mahu memberi fokus pada program Famili Duo.

BACA: Soalan Ikut Skrip, Janna Nick Kesal Dituduh Punca Fyna Jebat & Madu Bergaduh

“Tentang isu itu (pergaduhan dengan madu), tiada apa yang boleh diperkatakan. Biarlah isu ini kita serahkan kepada pihak berkuasa untuk melakukan siasatan.

“Saya di sini, tenang sahaja. Malah, fokus untuk program Famili Duo juga tidak terganggu. Sudah dua kali kami raih Juara Mingguan dan Alhamdulillah, saya dan Ayda dapat mara ke pentas final.

“Seluruh pasukan kami sudah melakukan yang terbaik, jadi saya akan fokus lebih lagi untuk final pada minggu hadapan,” katanya.

Terdahulu, pihak polis mengesahkan berlaku pergaduhan kecil dan kedua-dua pihak telah membuat laporan polis. Hasil siasatan, suspek (isteri pertama) berasa tersindir dengan kenyataan pengadu dalam program Famili Duo.


Fesyen Dibandingkan, Netizen Dakwa Ira Kazar Cuba Tiru Puteri Sarah?

Kisah rumah tangga pelakon Puteri Sarah hangat diperkatakan apabila suaminya, Syamsul Yusof mengakui sudah pun bernikah dengan Ira Kazar di Thailand sekaligus mengejutkan ramai termasuk keluarganya.

Susulan pendedahan tersebut, rata-rata netizen tidak bersetuju dengan tindakan Syamsul yang berkahwin lain, malah ibu kepada pengarah tersebut juga tidak merestui perkahwinan berkenaan.

Terbaru, tular video dikongsikan seorang pengguna TikTok yang mendakwa Ira Kazar menjadikan gaya Puteri Sarah sebagai inspirasi untuk berfesyen.

Membalas kepada @hanani_nor #madu #binafshacontent #fyp? #puterisarahliyana #irakaza #binafshasweet #fyp #foryourpage90s #artismalaysia

Menerusi video itu, individu tersebut membandingkan pemakaian Ira Kazar yang seakan-akan sama dengan Puteri Sarah.

Perkongsian video itu mendapat pelbagai reaksi daripada netizen mengatakan Ira tidak akan dapat menandingi isteri pertama Syamsul itu.

Tidak kurang juga, ada yang meninggalkan komen pedas mendakwa Ira akan selamanya kalah meskipun dia menang di mata Syamsul. Bagaimanapun, ada netizen yang berharap agar kedua-dua isteri pengarah terkenal itu dapat berbaik suatu hari nanti.


“Nampak Abang Kat Luar Tu, Tegur-Tegur Lah Ya,” – Syamsul Yusof Ceria Layan Peminat

Umum mengetahui, sedang hangat diperkatakan mengenai kemelut rumah tangga pengarah terkenal Syamsul Yusof apabila isteri pertamanya, Puteri Sarah telah pun memfailkan perceraian.

Meskipun berdepan kemelut rumah tangga, namun Syamsul dilihat tenang dan ceria melayan peminatnya yang mahu mengambi gambar bersama.

Baru-baru ini, Syamsul dilihat ada memuat naik video di TikTok sedang melayan peminatnya yang mahu bergambar di sebuah stesen pam minyak.

Menerusi video tersebut, Syamsul turut menulis kapsyen meminta orang ramai menegurnya sekiranya terserempak di mana-mana.

Perkongsian video itu mendapat pelbagai reaksi daripada netizen yang kagum dengan pengarah terkenal itu serta mendoakan agar urusan bersama keluarga dipermudahkan.


Suami Duduk Dalam Kereta, Ramai Tak Senang Fatin Afeefa Keluar Isi Minyak

Kisah rumah tangga pelakon, Fatin Afeefa dan suaminya, Aliff Awang sememangnya menjadi perhatian di media sosial. Apa saja dikongsikan pasti akan diperkatakan ramai.

Belum lagi reda dengan isu Fatin beratur mengambil makanan sendiri, kali ini hangat diperkatakan pula apabila aktres itu keluar mengisi minyak menjadi bualan.

BACA: Netizen Kesian Tengok Fatin Afeefa Ambil Makanan Sendiri, Suami Duduk Di Meja Main Telefon

Eh bukan dngn laki ke? #fatinafeefa #artismalaysia #fyp #tiktokmalaysia #weddingvibes #suamiistribahagia

Menerusi satu video dimuat naik oleh seorang pengguan di TikTok, kelihatan Fatin keluar daripada kereta McLaren berwarna hijau dan meminta pekerja yang bertugas di pam berkenaan untuk mengisikan minyak.

Bagaimanapun, diruangan komen ramai yang seolah kurang senang melihat Fatin yang keluar kereta serta ada yang membandingkan selama mereka kahwin suami yang akan turun.

Ada yang berpendapat sepatutnya lelaki atau suami yang sepatutnya keluar dari kereta. Namun, ada segelintir wanita tiada salahnya jika isteri yang turun dan ada juga yang berbuat demikian.


Rossa Sera Bukan Lagi Isteri Isteri Shuk, Bengang Masih Kena ‘Provoke’ Dengan Fara

Pasti ramai tahu, baru-baru ini pelawak Shuk Sahar mengerjakan ibadah umrah bersama isterinya, Rossa Sera sekaligus membuatkan netizen gembira.

Bagaimanapun, baru-baru ini perkongsian Sera di Instagram seolah memberi bayangan perkahwinannya dengan Shuk sudah berakhir.

BACA: “Bukan Saya Jual Mahal, Hati Ini Masih Terluka” – Rossa Sera

Menerusi perkongsian di Insta Story itu, Sera turut meluahkan rasa kesal terhadap seorang wanita dipercayai Fara Salleh yang pernah dikaitkan dengan Shuk.

Menurut Sera, Fara masih mengganggu kehidupannya meskipun sudah tidak tinggal sebumbung bersama Shuk malah dia sanggup mengalah.

“Jahatnya manusia macam kau ni. Aku jadi saksi dengan mata kepala sendiri macam mana Shuk terseksa dulu sebab kau. Aku sanggup mengalah demi masa depan dan kesihatan mental kami suami isteri. Kau ugut macam-macam sampai bercerai berai pun.

“Tetapi kau masih sia-siakan dia. Paling tak boleh blah bila dia tak nak layan, kau mula provoke macam-macam dulu,” tulisnya.

Malah, Sera turut dilihat memuat naik perbualan Shuk yang cuba memujuknya kembali Sera berkata dia sudah tawar hati dan menganggap hubungan mereka hanya kekal sebagai kawan.

“Berpisah banyak mengajar kami jadi ibu ayah yang baik demi masa depan anak-anak. Hubungan kami sebagai kawan lebih sihat daripada dulu rasa hidup macam neraka,” tulisnya.

Terdahulu, Sera berkata dia belum dapat memberikan jawapan sama ada untuk kembali bersama atau pun memilih untuk berpisah.


Selepas 25 Tahun, Saujana Bersama Ahli Asal Buat Konsert Pertama!

Kumpulan Nasjid terkenal Saujana, kali ini tampil dengan buah tangan baru, di mana bakal berlangsungnya konsert pertama Saujana selepas 25 tahun berkecimpung dalam industri muzik tanah air.  Ini juga merupakan satu hadiah terbesar buat peminat-peminat lagu nasjid dan peminat kumpulan Saujana sendiri.

Konsert yang bakal berlangsung 5 Mac depan di Zepp KL akan diiringi dengan kumpulan orkestra dan paling dinanti-nantikan konsert ini juga akan menampilkan kesemua ahli kumpulan Saujana yang lama mahupun baru.

Idea asal mewujudkan konsert ini telah dicetuskan dari beberapa anggota Saujana iaitu Mohammad Suffian Amrin, Azalinor Abdul Rahman, Ahmad Zuhaidi Abd Aziz serta Puan Samirah Hambali yang mewakili Mac Training Centre.

Di mana mereka mengambil inisiatif untuk menggabungkan semula kesemua anggota Saujana yang lain iaitu Ahmad Zuhaidi Abdul Aziz, Dr Khairul Idzwan (Idzu) Baharin, Mohd Hakimi Harun, Dr Faizul Hizal Ghazali, Wan Najran Wan Noh di dalam konsert ini.

Selaku pengarah projek Konsert Saujana 25 Tahun, Zuhaidi berkata, idea untuk menggabungkan semula Saujana dalam sebuah persembahan telah pun tercetus sejak lima tahun lalu.

“Apabila melihat ramai kawan-kawan dalam arena muzik nasyid membuat konsert melalui dana DKD, kami juga rasa terpanggil untuk buat.

“Lebih-lebih lagi Saujana tidak pernah buat konsert. Sedangkan kumpulan nasyid lain ada yang sudah buat lebih dari sekali konsert. Alhamdulillah, inilah masanya untuk kami gabungkan semula ahli-ahli lama untuk menghargai 25 tahun penglibatan Saujana.

Apa yang menariknya, Konsert Saujana 25 Tahun ini akan menampilkan konsep persembahan yang unik menerusi gabungan lagu ketuhanan dengan irama tradisional, hasil kolaborasi Saujana dengan Orkestra Tradisional Malaysia (OTM) pimpinan Yazid Zakaria.

Konsert ini juga turut dibantu rakan rasmi seperti Hotel Sheraton Imperial Kuala Lumpur, Istana Budaya, Orkestra Tradisional Malaysia (OTM), AnNadi serta Zepp Kuala Lumpur.

Tiket sudah pun dijual pada harga RM265 (Upper Deck- Platinum dan Ground Platinum), RM213 (Upper Deck-Gold dan Ground Gold), RM161 (Upper Deck- Silver dan Ground Silver) serta RM109 (Ground Bronze). Tiket boleh dibeli DI SINI.


Sharnaaz Ahmad Minta Artis Kacau Rumah Tangga Orang Disekat Keluar TV

Baru-baru ini hangat diperkatakan apabila pelakon dan penyanyi, Bella Astillah mendedahkan ada seorang pelakon wanita cuba untuk mendekati suaminya malah mengaku tersuka dengan Aliff Aziz.

Menurut Bella, dia merasakan ada yang tidak kena apabila pelakon wanita itu menghubungi suaminya hampir setiap hari.

BACA: “Nak Jadi Pelakon Ke Nak Jadi Pelacur?” – Nabila Huda Bengang Aktres ’Tersuka Suami Orang

Isu tersebut turut mendapat perhatian pelakon Nabila Huda yang berang dengan aktres tersebut yang tersuka dengan suami orang.

Bukan itu saja, pelakon Sharnaaz Ahmad juga turut mempunyai pendapat yang sama serta mengatakan susahlah jika ada selebriti jenis mengganggu rumah tangga orang.

Dalam pada itu, Sharnaaz turut memberi pendapat bahawa mana-mana selebriti tidak kira lelaki atau wanita yang menganggu rumah tangga orang sepatutnya disekat daripada keluar TV.


“Aliff Dah Banyak Berubah Selepas Buat ‘Comeback’” – Bella Astilah

Pendedahan pelakon dan penyanyi Bella Astilah ternyata mengejutkan ramai apabila memaklumkan ada seorang pelakon wanita cuba untuk mendekati suaminya malah mengaku tersuka dengan Aliff Aziz.

Memetik Harian Metro, Bella berkata dia merasakan ada yang tidak kena apabila pelakon wanita itu menghubungi suaminya hampir setiap hari.

“Saya juga menghubungi pelakon wanita terbabit dan dia juga sudah meminta maaf atas apa yang berlaku. Dia juga mengakui dirinya bodoh dan dia memang menyukai suami saya.

“Dia juga tidak berhenti menghubungi saya menerusi Whatsapp dan Direct Message (DM) dan memberitahu mahu berkawan dengan saya,” katanya.

Dalam pada itu, Bella berkata Aliff mengakui tentang gangguan orang ketiga itu dan mereka sudah pun menyelesaikan hal tersebut secara matang.

“Aliff sudah banyak berubah selepas buat ‘comeback’ dalam bidang seni berbanding dulu dan kami juga sudah berbincang secara matang untuk menyelesaikan isu terbabit.

“Pada masa sama, Aliff masih terbabit dengan penggambaran bersama pelakon wanita itu dan dia juga beritahu saya boleh datang menemaninya di lokasi penggambaran bila ada kelapangan.

“Saya juga tidak mahu pisang berbuah dua kali dan kejadian dulu berulang membabitkan rumah tangga kami. Aliff juga perlu menjaga reputasinya sekarang dan saya juga sayangkan rumah tangga kami dan tidak mahu ada masalah lagi,” katanya.


Komposer Indonesia Mahu Buat Lagu Dari Cerita Puteri Sarah

Baru-baru ini, kehadiran Puteri Sarah ke konsert penyanyi popular Indonesia, Cakra Khan menjadi perhatian apabila wajahnya dirakam ketika lagu Hal Hebat didendangkan.

Keadaan konsert bertukar gamat apabila kamera tertumpu pada Puteri Sarah sekaligus membuatkan ramai sebak apatah lagi mengetahui tentang kemelut perkahwinan aktres itu.

BACA: “Mama Betul Ke Ayah Kahwin Lain?” – Puteri Sarah Terkedu Nak Jawab Soalan Anak

Menerusi satu perkongsian di Instagram, Puteri Sarah secara berseloroh mengajak Ade Govinda untuk bekerjasama bagi menghasilkan sebuah karya bersama.

Apa yang menjadi perhatian, penulis lirik lagu Hal Hebat itu menyambut baik ajakan tersebut serta bersedia untuk berkolaborasi.

Puteri Sarah membalas komen ahli Kumpulan Govinda itu serta berharap dapat bertemu untuk merealisasikan perkara itu selepas dia pulang dari mengerjakan ibadah umrah pada awal Februari nanti.

Dalam pada itu, Ade Govinda turut menerima mesej dihantar daripada netizen Malaysia yang turut mencadangkan membuat lagu daripada kisah Puteri Sarah.


Tak Sampai Dua Jam, Album Sissy Imann Habis Terjual

Bapa kepada penyanyi Sissy Imann iaitu Mohammad Kamil Mustaffa, memaklumkan album sulung anaknya yang dirakam di Studio Abbey Road, London tahun lalu, sudah habis terjual dalam tempoh kurang dua jam.

Memetik Harian Metro, Kamil berkata dia tidak menyangka album pertama anaknya itu mendapat sambutan dan kebanyakan pembeli sanggup membayar dengan harga setimpal.

BACA: “Kenapa Manusia Ini Zalim? Musnah Impian Seorang Ayah Nak Tengok Anak Dia Berjaya” – Bapa Sissy Iman

“Album buah tangan pertama Sissy ini dicetak sebanyak 1,000 unit saja dan saya tak sangka ia mendapat sambutan baik daripada pembeli dengan kurang dua jam ‘link’ (pautan) dibuka, ia (album) sudah pun habis terjual.

“Rata-rata yang membeli itu daripada pelbagai latar kerjaya dan peringkat usia, termasuk kebanyakan mereka adalah ‘collector’ (pengumpul) cakera padat,” katanya.

Sementara itu, Kamil berkata meskipun tidak meraih keuntungan namun dia meluahkan rasa syukur serta berharap ianya menjadi pemangkin semangat untuk Sissy terus berkarya.

“Penghasilan album ini di Studio Abbey Road, London sudah sangat bermakna buat Sissy. Ia dianggap pencapaian terbesar buat dirinya yang diimpikan selama ini. Jadi, tak apalah asalkan dia gembira dan terus bersemangat untuk bekerja dalam bidang muzik.

“Sebagai bapa, saya akan sentiasa terus menyokong apa saja yang ingin lakukan anak-anak, walaupun Sissy mengambil masa 10 tahun dalam industri untuk berjaya menghasilkan album ini dengan wang hasil titik peluh dikumpul sendiri daripada pelbagai cabang seni diceburi,” katanya.

Terdahulu, Sissy menjadi perhatian apabila menangis di pentas Famili Duo minggu lalu selepas persembahannya bersama Naim Daniel menerima kritikan pedas daripada Mas Idayu.


Ira Kazar Hamil? Yusof Haslam Enggan Komen

Tidak mahu memanjangkan lagi isu anaknya berkahwin dua, pengarah terkenal Datuk Yusof Haslam mengambil langkah berdiam diri.

Namun, memetik mStar Online, timbul pula khabar angin mendakwa Ira Kazar kini sedang hamil. Bagaimanapun, Yusof berkata dia tidak tahu dan enggan mengulas mengenai dakwaan tersebut.

“Dia hamil atau tidak saya tak tahu. Saya tak nak komen. Saya tidak mahu lagi komen tentang Syamsul. Cukup-cukuplah. Banyak hati yang perlu dijaga. Isteri saya pun masih dalam keadaan sedih.

“Dia juga pesan agar tidak bercakap banyak kerana tahu wartawan akan mengejar saya hari ini (Isnin),” katanya.

Dalam pada itu, Yusof berkata dia tidak pernah mengelak  bertemu dengan media serta akan cuba menjawab segala persoalan jika ditanya.

“Sebagai orang seni, saya kena jawab apabila ditanya. Menjadi sasaran di media sosial juga adalah satu perkara yang pelru saya sedia daripada awal.

“Saya kena hormat kerja wartawan yang menjalankan tugas. Kalau ditanya saya akan cuba jawab sebaik mungkin,” katanya.

Sementara itu, Yusof enggan mengulas sama ada Syamsul sudah bertemu dengannya dan isteri, namun dia sentiasa menyokong kerjaya Syamsul.

“Saya tak nak cakap Syamsul balik rumah atau tidak. Saya sentiasa doakan untuk Syamsul, Puteri Sarah dan dua cucu saya.

“Saya tahu Syamsul pun tengah tertekan sekarang. Saya tetap sayang dia. Walau sebelum ini kata-kata saya macam marah, tapi itu hanya di mulut sahaja. Hati tetap sayang. Soal apa yang berlaku di masa akan datang, biarlah Allah tentukan,” katanya.


Pakai Sedondon Hitam Kuning, Shuib & Watie Curi Perhatian

Umum mengetahui, pelawak Shuib Sepahtu mengesahkan dia kini sedang berkawan dan mengenali hati budi seorang usahawan bernama Watie Hanafiah.

Terbaru, kehadiran Shuib dan Watie di 25 Years Lah Ahmad Live in Concert di Nero Event Space, semalam mencuri perhatian ramai.

BACA: “Anita Baharom Kahwin Tak Cukup Setahun Tak Ada Isu Pun” – Shuib

Memetik Harian Metro, pasangan tersebut dilihat tampil berpakaian sedondon serba hitam dan kuning.

Difahamkan, kehadiran Shuib mula menjadi perhatian apabila Lah yang mendendangkan lagu Adinda beramah mesra bersama penonton yang hadir.

Sementara itu, Watie dilihat ada memuat naik perkongsian berada di konsert tersebut serta turut memaparkan bahagian sisi wajah Shuib yang duduk di sebelahnya.

Terdahulu, Shuib berkata dia hairan dengan segelintir netizen yang kurang senang jika dia berkahwin dengan Watie. Malah, ada netizen terus menilai wanita itu akan menjadi ibu tiri yang garang


Netizen Kesian Tengok Fatin Afeefa Ambil Makanan Sendiri, Suami Duduk Di Meja Main Telefon

Kisah rumah tangga pelakon, Fatin Afeefa dan suaminya, Aliff Awang sememangnya menjadi perhatian di media sosial. Apa saja dikongsikan pasti akan diperkatakan ramai.

Baru-baru ini, tular video dikongsikan semula seorang pengguna TikTok @yoursbabe_11 memaparkan aktres itu berada di sebuah majlis.

BACA: “Gunakan Akal Anda Seolah Nyawa Anda Bergantung Kepadanya” – Suami Fatin Afeefa Perli Adam Shahz?

Menerusi video itu, Fatin dilihat sedang beratur sambil memegang dua biji pinggan. Turut kedengaran, perakam tersebut menegur Fatin dan kelihatan suaminya sedang duduk di meja makan.

Perkongsian video itu mendapat pelbagai reaksi daripada netizen yang mengatakan ia bukanlah isu besar kerana tidak salah isteri mengambil makanan sendiri dan melayan suami.

Namun, ada yang juga kasihan melihat Fatin mengambil makanan sendiri serta ada yang memerli dengan mengatakan suami mereka bukan ‘alpha’ namun mengambilkan makanan untuk isteri.

Ada saja netizen ni, bukan isu besar pun jika isteri ambilkan makanan untuk suami. Mungkin suami Fatin Afeefa tengah jagakan tempat atau sedang uruskan hal penting.


“Nak Jadi Pelakon Ke Nak Jadi Pelacur?” – Nabila Huda Bengang Aktres ’Tersuka Suami Orang

Umum mengetahui, hangat diperkatakan apabila pelakon dan penyanyi Bella Astillah mendedahkan seorang aktres yang bergandingan dengan suaminya mengakui menyukai Aliff Aziz.

Menurut Bella lagi, suaminya juga sering menerima panggilan dan pesanan ringkas menerusi platform WhatsApp daripada pelakon wanita tersebut.

Pendedahan Bella itu turut mendapat perhatian pelakon Nabila Huda yang tampil memberikan pendapatnya mengenai isu tersebut yang kurang senang dengan tindakan aktres berkenaan.

Menerusi komen yang ditinggalkan di Instagram Xtra itu, Nabila berkata tindakan aktres itu antara satu sebab yang boleh merosakkan kerjaya seorang pelakon.

“Siapa perempuan tu? Yang shoot sekali dengan Aliff tu ke? New actor tu kan? Meh sini aku ganyang dia mengada TER suka suami orang.

“Nak jadi pelakon ke nak jadi pelacur kat set? Itu antara salah satu sebab yang boleh merosakkan keriaya sebagai seorang pelakon. Tak boleh nak kawal nafsu dan focus bukan untuk berlakon tapi nak menyundal kat set.

Kata Nabila lagi, sepatutnya sebagai pelakon memberi fokus pada lakonan bukannya ‘menyundal’ di set penggambaran. Nabila turut memberikan pesanan supaya membuang sikap jatuh cinta di set ataupun terlanjur suka.

“Tolonglahhh.. buang lah sikap nak jatuh cinta kat set ke, ter suka ke, terlanjur ke..please lah! Focus on what you’re doing. Be a good actress! Bukan be a good prostitute, FAHAM?,” tulisnya.


IG Sophia AlBarakbah Diserang Netizen

Hari ini hangat diperkatakan apabila pelakon dan penyanyi Bella Astillah mendedahkan seorang aktres yang bergandingan dengan suaminya mengakui menyukai Aliff Aziz.

Memetik Kosmo, seleaps pendedahan tersebut, akaun Instagram pelakon Sophia AlBarakbah diserang netizen kerana didakwa sebagai ‘wanita penyondol’ dalam rumah tangga Aliff Aziz dan Bella Astillah.

Hasil tinjauan di ruangan komen, rata-rata netizen memberikan pesanan buat Sophia supaya tidak mengganggu suami orang. Malah, ada yang meninggalkan komen pedas meminta tidak menjadi ‘penyondol’.

Meskipun pelbagai komen dilemparkan oleh netizen, namun pelakon berusia 30 tahun itu tidak membalas serta memilih untuk berdiam diri.

Bukan itu saja, video promosi drama Ku Akad Kau Dengan Bismillah lakonannya dengan Aliff yang dimuat naik di Instagram juga dipercayai telah dipadam.

Sebelum ini, Bella berkata pelakon wanita itu hari-hari menghubungi suaminya dan baginya ianya tidak perlu sedangkan dia juga pernah bergandingan dengan suami orang, namun tidak berbuat demikian.


“Sediakan Makanan Suami Lagi Besar Pahala Dari Pergi Umrah” – Kazar Perli Puteri Sarah?

Umum mengetahui Puteri Sarah kini sedang menunaikan ibadah umrah ke Tanah Suci Mekah membawa dua anaknya, Syaikhul dan Sumayyah.

Namun, apa yang menjadi perhatian ketika Sarah berada di sana apabila ada netizen mendakwa bapa kepada Ira Kazar iaitu Kazar Saisi memerli aktres itu di media sosial.

Netizen itu mendakwa, Kazar mengatakan sediakan makanan untuk suami lagi besar pahala daripada isteri yang pergi umrah.

Tidak melatah dengan dakwan perlian itu, Sarah memberi komen sindiran dia membiarkan keluarga tersebut meroyan serta mengatakan dengan cara itu mungkin mereka akan tenang.

Terdahulu, keberangkatan Puteri Sarah hanya diiringi ahli keluarganya dan kelibat suaminya, Syamsul Yusof tidak kelihatan.


Netizen Mual Tengok Drama ‘Rajuk’ Mas Idayu

Tindakan juri tetap Family Duo iaitu Mas Idayu yang seolah-olah merajuk dan membisu seketika di konsert separuh akhir semalam menjadi bualan di media sosial.

Memetik Kosmo! Mas Idayu enggan memberikan komen terhadap peserta pertama, Siti Sisters sekaligus membuatkan Siti Saerah dan Siti Saidah memujuknya untuk memberikan sepatah dua kata.

BACA: “Semua Orang Tahu Mas Idayu Macam Mana” – Faizal Tahir

Bagaimanapun, tindakan Mas Idayu itu menimbulkan rasa kurang senang netizen serta mendakwa aksi tersebut sebagai terlampau beria-ria.

Tidak kurang juga, ada yang mengatakan lebih baik jika gantikan dengan juri yang lebih profesional serta ada yang meluahkan rasa menyampah melihat drama yang dipamerkan dalam program tersebut.

“Kalau tidak mahu beri komen apa-apa, baik tidak perlu datang dan gantikan tempat tersebut dengan juri jemputan professional yang berpendidikan.

“Tidak perlu beria-ria menangis suruh Mas Idayu komen. Bagus juga senyap begitu, senang buat duit,” tulis netizen di Twitter.

“Menyampah pula tengok Famili Duo ini dengan drama. Siti Sisters itu disuruh baca skrip merayu minta Mas Idayu komen,” tulis seorang lagi netizen.

Difahamkan, Mas Idayu akhirnya beralah selepas setiap peserta merayu meminta agar memberikan komen untuk persembahan mereka.


“Jebat Tak Pernah Makan Kambing, First Time Dia Makan & Suka…” – Sharnaaz

Lebih satu dekad dalam industri Food & Beveranges (F&B), Pak Mat Western yang terkenal dengan tagline “Citarasa Hotel, Harga Warong” ini tidak perlu lagi kami perkenalkan pada anda. Memang viral habis hinggakan selebriti kita pun love sangat makan kambing perap dari Pak Mat Western ni.

Siapa je yang tak pernah cuba? Sharnaaz dengan anak kesayangannya si Jebat pun pernah cuba tau. “Jebat tak pernah makan kambing, first time dia makan dan suka,” kata Sharnaaz.

Tak ketinggalan, Neelofa dan Harris pun pernah cuba makan sampaikan si Harris keluar quote sendiri, “Kalau nak pujuk bini, ingat guna Pak Mat Western”. Fuh, padu betul kalau macam ni punya quote keluar, Haha.

Siapa sangka kambing perap yang dikatakan hanya sekadar suka-suka je buatnya untuk pelanggan yang datang ke restoran mereka yang terletak di Bukit Minyak, Penang kini mendapat permintaan tinggi sehingga ke luar negara. Jauh perginya gais sampaikan ke Singapura, Brunei dan Indonesia. Wow, padu baq hang!

Haa, pada anda yang suka sangat pergi beriadah, berkhemah dengan kawan-kawan dan juga famili tu, sesuai sangatlah korang bawa kambing perap Pak Mat Western ni gais.

Packaging dia sangat mudah nak dibawa kemana-mana. Tak renyah pun. Kalau anda rajin, nak masak ber-BBQ kat sana pun okay. Tapi kalau dah malas sangat, anda masak siap-siap di rumah tu dan bawa je bersama anda. Boleh terus makan jer.

Lagi satu, anda tak payah nak susah-susah nak buat kuah perapan sendiri sebabnya daging kambing perap ni dah siap di-marinated! Mudah weh. Fresh pula tu. No wonder-lah jadi pilihan ramai.

Dengan tawaran harga sekarang serta permintaan tinggi yang tak masuk akal dari peminat kambing perap Pak Mat Western ini, anda boleh dapatkan dengan hanya harga RM39.90 sahaja! Promosi ini spesial untuk anda sehingga 15 Februari nanti tau. Jadi anda kena grab cepat sebelum stok habis!

Kalau anda dapatkan kambing perap Pak Mat Western ni, ada juga disediakan sos barbeku bagi menambahkan lagi kelazatan kambing perap tu. Pasti menjilat jari weh. Paling win, kambing perap ini juga cepat dan mudah disediakan!

Daging fresh dengan kuantiti banyak, ditambah pula dengan sos perapan spesial memang betul ngam dengan harganya. Jadi jangan ditunggu lagi, cepat dapatkan segera. Sekali cuba pasti mahu lagi!

Klik LINK ini untuk hubungi ejen atau stokis mereka atau boleh usha di Facebook rasmi Pak Mat Western.

Psst, tak suka kambing jangan risau, ada juga Ayam dan Lembu Perap khas untuk anda!


Bella Astillah Dedah Pelakon Wanita Cuba ‘Sondol’ Aliff Aziz

Pelakon dan penyanyi, Bella Astillah mendedahkan ada seorang pelakon wanita cuba untuk mendekati suaminya malah mengaku tersuka dengan Aliff Aziz.

Menerusi satu temu bual bersama Budiey, Bella berkata pelakon wanita itu hari-hari menghubungi suaminya dan baginya ianya tidak perlu sedangkan dia juga pernah bergandingan dengan suami orang, namun tidak berbuat demikian.

BACA: Bella Astillah Takut Gosip Aliff Aziz Curang Jadi Satu Doa

“Saya tengok hari-hari ada ‘missed call’ dan sebagainya yang saya rasa tidak perlu.  Bella risau kejadian lama berulang kembali.

“Saya tak tahu nombor telefon siapa. Bila saya dapatkan nombor daripada seorang rakan artis, saya tengok nombor ni sama. So, it’s her.

“Saya cukup marah sebab saya sendiri pernah berlakon dengan suami orang Zamarul Hisham, saya tak pernah berhubung dengan dia,” katanya.

Menurut Bella lagi, heroin drama itu mengakui tindakannya itu kurang bijak serta mengatakan dia masih baru dalam industri.

Bagaimanapun, Bella mengatakan wanita itu bukan orang baru serta menitipkan pesanan kepada heroin itu supaya menjaga adab apabila bekerja dengan suami orang.


“Dah Pakai Niqab Pun Masih Layak Jadi Model LV” – Peminat Bangga Dengan Neelofa

Sebut saja nama Neelofa, selebriti popular itu tidak perlu diperkenalkan lagi. Sering menjadi perhatian ramai, Neelofa juga turut menjadi inspirasi ramai wanita diluar sana.

Selepas mengambil keputusan untuk berniqab pada Oktober 2022, rezeki Neelofa tetap mencurah-curah serta turut dilamat jenama fesyen dunia.

BACA: Pegang Perut Nampak Baby Bump, Netizen Sahkan Neelofa Hamil Anak Kedua?

Baru-baru ini, Neelofa ada memuat naik gambar dengan kapsyen “When they say “We’ll be with you shortly, madam” @louisvuitton”.

Perkongsian Neelofa itu mendapat pelbagai reaksi daripada peminatnya yang bangga apabila Neelofa tetap dipilih menjadi model jenama terkenal itu meskipun sudah berniqab.

Malah, ramai yang memuji aura Neelofa meskipun tampil berniqab. Tidak kurang juga, peminat turut memuji Neelofa biarpun tampil bertutup namun tetap bergaya.


“Nak Jadi Juri Perlu Menang Satu Anugerah Sepanjang Hidup” – Azwan Ali

Pengacara sensasi, Azwan Ali atau lebih dikenali sebagai Diva AA berpendapat individu yang menjadi juri perlu memenangi sekurang-kurangnya satu anugerah sepanjang bergelar sebagai penyanyi.

Memetik Utusan Online, Azwan berkata dengan pencapaian serta kualiti vokal yang pernah diiktiraf barulah juri tersebut layak untuk menilai para peserta.

BACA: “Perlu Ada Batas Apabila Nak Mengamuk Atau Menghentam Peserta” – Azwan Ali

“Sepatutnya kredibiliti atau kelayakan menjadi juri mestilah pernah menang satu anugerah sepanjang karier mereka.

“Sekurang-kurangnya vokal mereka sudah dinilai dan diiktiraf sekiranya program tersebut berkaitan dengan nyanyian, barulah layak menilai peserta bertanding.

“Adakah sikap juri yang suka mengamuk dan terjerit-jerit ini menjadi ‘nyawa’ kepada stesen televisyen?” katanya.

Dalam pada itu, Azwan turut meluahkan rasa kecewa dengan lambakan juri ‘sampah’ yang menguasai rancangan realiti di televisyen sedangkan ramai lagi penyanyi hebat.

“Balik-balik muka yang sama muncul dalam televisyen, sedangkan penyanyi yang mahir mengenai vokal juga ramai dan boleh memberikan komentar mengenai persembahan nyanyian,” katanya.


Pegang Perut Nampak Baby Bump, Netizen Sahkan Neelofa Hamil Anak Kedua?

Baru-baru ini, selebriti terkenal Noor Neelofa telah menyambut ulang tahun kelahiran anak sulungnya, Muhammad Bilal yang kini berusia setahun dalam satu majlis sederhana yang diadakan hari ini.

Menerusi video dikongsikan seorang pengguna di TikTok @indigovelvet4, kelihatan Neelofa bersama suaminya, pendakwah bebas, Muhammad Haris atau PU Riz dilihat memberi ucapan sebelum majlis bermula.

BACA: Ramai Salah Faham Kenyataan ‘Travel’, Neelofa Jelaskan Tak Tuju Kepada Sesiapa

Namun, apa yang lebih menjadi perhatian ramai apabila Neelofa dilihat mengucap perutnya serta seolah menampakkan baby bump sekaligus membuatkan ramai netizen teruja.

Malah, pemilik video tersebut turut menulis kapsyen mengatakan Bilal bakal jadi abang sekaligus turut menguatkan lagi dakwaan selebriti popular itu sedang berbadan dua.

“Selamat ulang tahun ke satu tahun Bilal, dah nak jadi abang dah Bilal nanti,” tulis kapsyen video.

Diruangan komen, meskipun tiada pengesahan daripada tuan badan mengenai perkara itu namun rata-rata netizen mengucapkan tahniah buat Neelofa.


Anak Baru Masuk 7 Bulan, Fizo Omar Umum Isteri Hamil Lagi

Baru tujuh bulan menimang cahaya mata, pelakon Fizo Omar mengumumkan isterinya,  Fazeera Nazri kini hamil anak kedua mereka.

Menerusi satu perkongsian di Instagram, Fizo berkongsikan khabar gembira itu serta meluahkan rasa syukur di atas rezeki zuriat yang diberikan.

BACA: Fizo Omar Kongsi Gambar Bercuti, Netizen Tanya Guna Duit OctaFX Ke?

Fizo turut memaklumkan usia kandungan isterinya sudah pun melepasi trimester pertama dan kini mencecah lima bulan.

Menurut Fizo, beza anak pertamanya bersama Fazeera iaitu Wan Khaleeda dengan anak kedua mereka itu adalah 11 bulan. Fizo juga sempat berseloroh mengatakan ‘kilang’ sentiasa buka.

Perkongsian Fizo itu mendapat pelbagai reaksi daripada netizen yang mengucapkan tahniah buat pasangan itu serta tumpang gembira dengan berita tersebut.

Fizo dan Fazeera mendirikan rumah tangga pada Oktober 2021. Pasangan itu dikurniakan cahaya mata pertama, Wan Khaleeda kini berusia tujuh bulan.


Terima Mas Kahwin RM1,000, Nad Zainal Sah Bergelar Isteri Ungku Ismail

Perkongsian pelakon Nad Zainal dan Ungku Ismail mengejutkan ramai apabila memuat naik gambar dan video berpakaian serba putih sambil berpegangan tangan di masjid.

Menerusi kapsyen, Nad Zainal meluahkan rasa syukur serta turut berkongsikan gambar mas kahwin memaparkan mas kahwin diterima RM1,000 yang ditulis dibawah namanya dan Ungku Ismail.

BACA: “Saya Sangat Hargai Insan Bernama Ungku Ismail” – Nad Zainal

Sementara itu, pereka fesyen duo Seth & Luna dilihat turut berkongsikan cerita menyimpan rahsia tersebut serta mengesahkan mengenai pernikahan pasangan tersebut.

“Setelah lebih 7 tahun, berbagai ujian yang dihadapai… sempat berlinang air mata dan berkirim doa. Beliau mengetuk pintu kami untuk menyerahkan kepercayaan mereka busana pernikahan dia dan bakal suaminya. Antara rahsia yang kami simpan dengan penuh rasa hormat.

“Pada hari ini, kami berdua dengan penuh bangga hati mengucapkan tahniah dan selamat pengantin baru Nad Zainal  & Ungku Ismail semoga mahligai perkahwinan yang dibina berbahagia dan bekekalan hingga ke jannah. Kami sayang mu tau bestie,” tulisnya.

Terdahulu, Nad pernah mendirikan rumah tangga dengan Muhammad Faliq Amiruddin pada 2015 namun berpisah pada 2022. Hasil perkongsian hidup, mereka dikurniakan sepasangan cahaya mata.


Cat Farish Sahkan Sudah Berpisah Dengan Isteri

Sebelum ini, penyanyi dan pelakon Cat Farish didakwa melafazkan talak terhadap isterinya, Suriani Hassan, 36, sebanyak tiga kali tanpa sebab pada 13 Disember lalu.

Cat berkata ketika itu berlaku sedikit pertengkaran sehingga dia melafazkan cerai terhadap isterinya sebanyak tiga kali serta mengakui mempunyai tabiat cakap berulang kali.

BACA: ‘Habit’ Suka Cakap Ulang Kali, Cat Farish Akui Masih Sayang Isteri

Terbaru, memetik laporan Xtra, Cat atau nama sebenarnya Farish Ramli mengesahkan dia dan isteri mengambil keputusan untuk membawa haluan masing-masing.

Perkara itu diberitahu oleh Cat menerusi ruangan komen menjawab pertanyaan netizen yang bertanyakan mengenai status perkahwinannya. Bagaimanapun, Cat tidak berkongsikan lebih lanjut mengenai perpisahan tersebut.

Sebelum ini, Suriani mengesahkan telah membuat pendaftaran pengesahan cerai di Mahkamah Syariah Sendayan, Negeri Sembilan selepas tiga hari talak dilafazkan.

Perbicaraan kes perceraian mereka telah ditetapkan pada 16 Januari lalu, namun tiada kenyataan daripada Cat mahupun Suriani mengenai status hubungan mereka.


Berjanggut, Berhijab, Berniqab Tak Semestinya Dijanjikan Syurga – Intan Najuwa

Baru-baru ini, perkongsian pelakon Intan Najuwa mengundang kecaman apabila memuat naik foto menampakkan bahagian perut ketika bercuti di Dubai.

Malah, netizen turut menegur penampilannya itu apatah lagi pelakon itu baru saja pulang menunaikan ibadah umrah pada Januari lalu.

BACA: Berlakon Dengan Yusuf Bahrin, Intan Najuwa Akur Diminta Jangan Bersentuhan

Menerusi satu perkongsian di Insta Story, Intan mengakui sudah lali dengan kecaman netizen serta meminta agar tidak membuta tuli menghakimi dirinya berdasarkan penampilannya.

Dalam satu petikan yang dikongsikan, mengatakan bahawa menutup aurat tidak semestinya dijanjikan syurga.

“Kalian hakimi seseorang untuk menjadi alim tetapi kalian tak tahu kehidupan sebenar (peribadi) mereka. Jangan anggap mereka dijanjikan jannah disebabkan penampilan yang dilihat di mata (berjanggut, berhijab, berniqab dan cara percakapan).

“Penampilan luaran seseorang tidak semestinya melambangkan mereka dekat atau rapat dengan Allah,” kongsinya.

Menurut petikan itu lagi, orang ramai sepatutnya mengharapkan seseorang agar berubah menjadi orang yang lebih baik.

“Kalau kalian menghakimi seseorang dengan harapan dia menjadi alim, jangan lupa berdoa buat mereka untuk menjadi orang lebih baik hari demi hari.

“Sama macam apabila kalian cop seseorang itu jahat. Mungkin mereka buat benda jahat dan kita pun bertindak ikut perasaan tetapi jangan lupa masa depan mereka boleh bertukar.

“Insya-Allah, Allah SWT akan bimbing mereka ke jalan yang benar atau kita sendiri akan jadi orang yang diberikan hidayah,” kongsinya.


“Dah 2023, Tak perlulah Komen Yang Boleh Mengguris Hati Peserta” – Nabila Razali

Penyanyi Nabila Razali berkata juri dalam sesebuah program perlu lebih sensitif dalam memberikan komen dan tidak perlu sehingga mengguris hati para peserta.

Memetik BH Online, Nabila berkata kritikan dalam bentuk menghentam perlu dihentikan sesuai dengan peredaran zaman dan adalah lebih baik jika memberi kritikan yang berilmu.

BACA: “Dia Melawak Saja” – Isteri Atu Zero Mohon Maaf Kepada Nabila Razali

“Sudah 2023, rasanya tidak perlulah hendak komen yang boleh mengguris hati peserta. Kita tidak boleh hendak samakan zaman dahulu dengan sekarang.

“Tidak dinafikan ada artis generasi Y dan Z yang manja. Tetapi kita kena faham, tidak semua membesar dalam suasana sama.

“Mungkin ada yang tidak pernah kena marah dengan keluarga sebelum ini. Jadi, apabila kena marah dan disaksikan jutaan penonton, sudah tentu beri kesan kepada jiwa mereka.

“Berdasarkan pemerhatian, ada beberapa juri yang sambil nilai, mereka mengajar seperti Datuk Ramli MS, Datuk Syafinaz Selamat dan Hetty Koes Endang,” katanya.

Pernah dikecam serta sering dikritik kerana vokal yang dikatakan kurang mantap, Nabila turut menitipkan nasihat kepada anak seni supaya bersiap sedia dari segi ketahanan mental.

“Apabila sertai bidang seni, bukan sahaja orang yang kita tidak kenal kecam, malah, mereka yang kita kenal. Perkara itu, bagi saya, sangat menyakitkan.

“Bukanlah hendak kata sudah lali, tetapi, sejak dahulu lagi, iaitu ketika menyertai program realiti Akademi fantasia (AF), saya sudah berdepan situasi ini,” katanya


Manjanya…Da’i Syed Sibuk Berborak, Isteri Terlentok Lena Di Bahu

Sebut saja nama Da’i Syed dan isterinya, Hana Ismail, sememangnya pasangan selebriti itu sering menjadi perhatian di media sosial, meskipun ada segelintir meluat melihat kemesraan ditunjukkan mereka.

Terbaru, video dimuat naik Syed di aplikasi TikTok menjadi perhatian memaparkan dia bersama isterinya hadir ke sebuah acara.

BACA: Da’i Syed, Hana Ismail Bakal Terbitkan Novel ‘7 Hari Istikharahku’

Tu malas bawa pergi event tu, mesti kena balik awal ?

Namun, apa yang menjadi bualan apabila melihat Hana yang sudah terlentok lena dibahu suaminya yang sedang sakan berbual dengan rakannya.

Perkongsian Syed itu mendapat pelbagai reaksi daripada netizen yang terhibur melihat gelagat manis pasangan serta ada yang ‘bersemut’.

Dalam pada itu, ada yang mengatakan Hana manja dengan suaminya serta tumpang bahagia melihat pasangan tersebut dan mendoakan agar rumah tangga mereka kekal bahagia.

Terdahulu, Da’i Syed dan Hana yang juga personaliti televisyen mendirikan rumah tangga pada 3 Disember lalu di Masjid Ibnu Mas’ud, Kuala Lumpur.


Nora Danish Teruja Pertama Kali Cuci Pakaian Di Dobi Layan Diri

Baru-baru ini, perkongsian pelakon Nora Danish menjadi perhatian apabila memuat naik video memaparkan dirinya berada di sebuah kedai dobi di Perlis.

Menerusi video itu, Nora turut berkongsikan pengalamannya yang pertama kali menggunakan perkhidmatan dobi layan diri itu.

“Hi. Okay hari ini first time Nora try lah cuci baju dekat laundry yang layan diri itu, dekat Perlis sebab shooting dekat sini. Jom!” katanya.

Nora yang turut mengajar cara untuk menggunakan mesin cucian tersebut teruja serta menyifatkan ianya pengalaman yang menyeronokkan.

“This is fun actually! You know? Macam rasa dekat Korea, cerita Korean tu kan. Tapi dia orang pergi sini, dia orang jumpa dia punya boyfriend and first love,” ujarnya.

Perkongsian Nora itu mendapat pelbagai reaksi daripada netizen yang teruja melihat gelagat pelakon itu bersama rakan-rakannya.

Malah, ada yang meluahkan rasa kagum kerana video ‘mencuci pakaian’ yang dikongsikan oleh pelakon itu boleh menjadi tular.


“Meninggalkan Perkahwinan Keputusan Terbaik” – Shila Amzah

Hampir setahun berpisah, penyanyi Shila Amzah berkata keputusannya untuk ‘meninggalkan’ perkahwinan bersama bekas suami, Haris Idraki adalah pilihan terbaik yang dilakukannya.

Memetik BH Online, Shila menganggap apa yang berlaku dalam sesebuah rumah tangga itu hanya pasangan suami isteri sahaja yang tahu.

“Satu perkara perlu diingatkan, perkahwinan hanya suami isteri sahaja yang tahu keadaan sebenar terjadi. Ibu bapa atau rakan baik pun mungkin tidak mengetahuinya.

“Saya tidak berpihak kepada sesiapa, tetapi segala komen yang dilemparkan membuatkan saya rasa sangat sedih. Sebabnya, mereka tidak tahu apa yang terjadi.

“Saya pula jenis yang sangat berterus-terang. Namun, dalam masa yang sama tetap risau kesan pada anak. Letakkan anak di tempat utama dalam diri kita,” katanya.

Menurut Shila lagi, dia tidak meletakkan anaknya, Seth Uwais sebagai keutamaan dan mahu memberi fokus kepada kesihatan mentalnya terlebih dahulu. Tambah Shila, dia percaya bahawa kebahagiaan anaknya bergantung kepada kebahagiaan dirinya.

“Dalam saya punya kes pula, saya tidak meletakkan Seth sebagai utama sebab saya yakin kalau saya letak dia yang pertama saya akan masih berada dalam perkahwinan itu.

“Dan saya percaya saya perlu bahagiakan diri saya dahulu sebelum saya bahagiakan anak saya. Saya tak nak nampak sangat serabut, balik dari kerja rasa tak bermaya..,” katanya.


“Kalau Boleh Sebelum Jadi Juri Ambil Wuduk Dulu” – Sofian

Lelaki bernama Muhammad Erdy Sufian ini tidak berkata tidak mengangka videonya bergaduh mulut dengan penyanyi dangdut, Mas Idayu ketika uji bakat Mentor Legend 2014 kembali tular.

Memetik mStar Online, Sofian berkata seseorang juri perlu menegur dengan cara yang sesuai dan tidak perlu sampai menjerit-jerit serta memberi nasihat kepada juri untuk mengambil wuduk terlebih dahulu.

BACA: “Suara Akak Sedap Ke? Saya Dengar Biasa Je” – Peserta Berani ‘Sound’ Mas Idayu Berjaya Dikesan

“Saya tak tuju mana-mana pihak… sesiapa sahaja bila jadi juri sekurangnya kalau nak menegur tu biar bertempat.

“Tak perlu jerit-jerit tak perlu marah-marah dan saya nasihatkan kalau boleh sebelum jadi juri tu ambil wuduk dululah. Supaya tak ikut hasutan-hasutan syaitan,” katanya.

Dalam pada itu, Sofian yang bekerja sebagai penjual kereta itu mengakui trauma menyertai mana-mana uji bakat nyanyian namun tidak menyimpan rasa benci terhadap penyanyi dangdut itu.

“Uji bakat di kenduri kahwin adalah, tak jadi penyanyi pun takpe. Alhamdulillah dengan rezeki (kerja) sekarang. Nyanyian sekadar suka-suka sahaja.

“Kalau berjumpa dengan Mas Idayu, takkan nak buat muka. Sekurang-kurangnya melemparkan senyuman. Apa yang jadi, biarkan berlalu. Kita move on,” katanya.


‘Terjah’ Suami Selepas Solat, Syatilla Melvin Dikritik Netizen

Baru-baru ini, perkongsian pelakon Syatilla Melvin menjadi perhatian apabila memuat naik video bersama suaminya, Shaheizy Sam sedang solat berjemaah.

Menerusi video tersebut, Syatilla dilihat menerjah suaminya selepas selesai solat dan seolah menghidu bahagian leher Shaheizy selepas selesai memberi salam.

BACA: Syatilla Seram Tengok Betis Besar Safawi, Risau Jika Adik ‘Gaduh’ Dengan Suami

A post shared by S Y A T I L L A M E L V I N (@samtilla)

“Yang makmummmm tu punnnnn. Dia punyaa bauu tuu bedesuppp sampai dalam hatii,” tulis Syatilla.

Difahamkan, video tersebut adalah untuk mempromosikan produk wangian yang bakal dilancarkan tidak lama lagi.

Bagaimanapun, video tersebut menimbulkan rasa kurang senang netizen susulan tindakan pasangan itu menggunakan solat sebagai konten serta mendakwa seperti mempermainkan agama.

Tidak kurang juga, ada yang mempersoalkan adakah tidak ada idea lebih baik untuk menghasilkan konten. Mungkin sedar video tersebut mengundang kecaman ramai, Syatilla dilihat menutup ruangan komen perkongsian tersebut.


“Semua Orang Tahu Mas Idayu Macam Mana” – Faizal Tahir

Susulan komen pedas diberikan terhadap persembahan Sissy Iman dan Naim Daniel, juri tetap program Famili Duo iaitu Mas Idayu dikecam teruk oleh netizen.

Memetik mStar Online, penyanyi Faizal Tahir turut berkongsikan pendapatnya mengenai isu berkenaan. Menurutnya, semua orang tahu bagaimana Mas Idayu memberikan komen.

BACA: “Itu Bukan Tahap Saya” – Mas Idayu Tak Takut Dicabar Masuk GV

“Apabila memberi komen tu janganlah sampai memalukan orang sebab kita semua ada kelemahan dan tiada siapa yang sempurna.

“Saya faham bila Mas Idayu yang beri kritikan, saya rasa semua tahu dia macam mana. Kalau untuk saya secara peribadi takkan ambil hati tetapi lain orang lain penerimaannya,” katanya.

Kata Faizal lagi, dia tidak memihak mana-mana pihak namun Sissy sepatutnya sudah bersedsia apatah lagi dia sudah lama berada dalam industri.

“Untuk Sissy dia sepatutnya sudah bersedia untuk benda macam ni, dia dah lama dalam industri. Mas Idayu komen macam itu, mungkin ada sebab tersendiri. Mungkin cara tu mungkin boleh lebih baik.

“Daripada belah Sissy sepatutnya bila berdiri atas pentas dapat komen begini daripada Mas Idayu yang dia sendiri kenal sepatutnya benda itu tidak menjadikan dia rasa down, anak seni kena kental.

“Bila kita dah memilih untuk berada dalam satu program kita kena terima, kita kena bersedia untuk terima benda-benda yang kita takkan expect,” katanya.


Peminat Puji Hael Husaini Hensem Sejak Azali

Sejak kebelakangan ini, penampilan penyanyi dan komposer terkenal Hael Husaini menjadi perhatian ramai apabila dilihat seperti selebriti di Korea Selatan.

Baru-baru ini, perkongsian Hael menjadi perhatian apabila memuat naik sekeping foto dipercayai ketika dia masih kecil.

BACA: Sukar Dihubungi Wartawan, Hael Husaini Dedah Dah 4 Tahun Tiada Telefon Bimbit

Perkongsian Hael itu mendapat pelbagai reaksi daripada netizen yang memuji penyanyi itu sememangnya hensem sejak dari kecil lagi.

Bagaimanapun, ada juga netizen membandingkan wajah Hael dengan foto berkenaan sert mengatakan terdapat perbezaan dan nampak lain.


“Isu Perkahwinan Syamsul, Ira Bagi Saya Boleh Diselesaikan Dengan Baik” – DDNK

Pernah berdepan pengalaman hampir sama dengan pengarah terkenal, Syamsul Yusof, Pakar Pelaburan Saham, Datuk Dr Mohd Nazri Khan (DDNK) terpanggil untuk memberi nasihat buat Syamsul.

Menerusi satu temu bual bersama Budiey, DDNK berpendapat Syamsul boleh menyelesaikan kemelut yang dihadapinya bersama isteri petamanya, Puteri Sarah dengan cara yang baik.

BACA: “Bila Kahwin Orang Muda Rasa Lebih Muda, Dulu Jarang Ke Masjid Sekarang Dah Selalu” – DDNK

“Isu perkahwinan Syamsul dengan Ira bagi saya sebenarnya boleh diselesaikan dengan baik. Nasihat saya kepada syamsul adalah dia kena tahu apa matlamat dalam kehidupan. Dia perlukan pasangan yang boleh menyokong matlamat kehidupan dia.

“Syamsul banyak persamaan dengan saya, kita masing-masing ghairah dengan kerjaya. Kadang-kadang habiskan banyak masa lebih 200 peratus,” katanya.

Dalam pada itu, DDNK tidak menggalak berlakunya perceraian serta memberi nasihat supaya membuat pilihan bijak. Ujarnya lagi, berpisah itu bukanlah satu pengakhiran kerana mungkin ianya jalan terbaik.

“Pilihlah yang terbaik antara dua orang itu, sebab perempuan ini pun ada dua jenis. Satu jenis yang banyak pakai logik, satu lagi banyak pakai emosi.

“Yang pakai logik mungkin dia lebih dominan, agresif. Yang emosi dia lebih rilek. Jadi susah untuk kita ada dua-dua ni sekali. Nasihat saya kepada Syamsul, kalau boleh pilih la elok-elok. Bukan saya menggalakkan penceraian, kalau terpaksa bercerai, kemudian kita terpaksa buat.

“Kadang-kadang penceraian ini boleh membahagiakan kita lagi, penceraian bukan kiamat, pengakhiran. ia permulaan dan perjalanan yang baik,” katanya.

Sementara itu, DDNK turut menzahirkan ucapan terima kasih buat bekas isterinya, Datin Hasmawati yang pernah bersusah payah dengannya sebelum ini serta mendoakan agar wanita itu bertemu lelaki lebih baik daripadanya.

“Terima kasih kepada bekas isteri saya, Datin Hasmawati yang telah bersusah payah bersama saya sebelum ini dan bersedia untuk move on. Saya doakan beliau akan dapat jumpa orang lebih baik daripada saya.

“Terima kasih juga kepada isteri saya yang sekarang, yang manja, Datin Puan Nur Erni kerana sanggup terima saya seadanya. Tak banyak karenah, tak banyak pening kepala dan faham kerjaya saya,” katanya.


“Suara Akak Sedap Ke? Saya Dengar Biasa Je” – Peserta Berani ‘Sound’ Mas Idayu Berjaya Dikesan

Baru-baru ini, hangat diperkatakan mengenai konsert program Famili Duo apabila penyanyi Sissy Iman tidak dapat menahan air mata apabila menerima komen pedas daripada juri program tersebut iaitu Mas Idayu.

Susulan kontroversi itu, tular semula video memaparkan seorang peserta lelaki yang menghadiri ujibakat program Mentor pada 2014 berani mengkritik Mas Idayu.

BACA: “Itu Bukan Tahap Saya” – Mas Idayu Tak Takut Dicabar Masuk GV

Replying to @Haffizz? Min percaya mummy MAS idayu nak kan yang terbaik utk setiap yang dia jurikan. Kita doakan yang baik-baik je gais?? #fyp #xtramy #masidayu #familiduotv3 #mentorlegend #sissyiman #komen #menangis #viral #beritaditiktok #sembangentertainment

Berikutan tindakan berani pemuda itu, ramai yang ingin mencarinya dan akhirnya berjaya dikesan. Difahamkan, pemuda tersebut bernama Sofian dan dipercayai kini bekerja sebagai penjual kereta.

Menerusi satu perkongsian di TikTok, pemuda itu ada memuat naik video ringkas bertanyakan ada yang mencari dirinya ke?

? Monkeys Spinning Monkeys – Kevin MacLeod & Kevin The Monkey

Difahamkan, video tular itu berlaku 8 tahun lalu dipercayai ketika itu Sofian berusia 22 tahun dan kini dia sudah pun berusia 31 tahun.

Diruangan komen perkongsiannya itu, rata-rata netizen teruja apabila dapat mengesan pemuda tersebut yang disifatkan individu yang berani membalas kritikan Mas Idayu.

Tidak kurang juga, ada yang mengatakan pemuda tersebut legend serta mengucapkan terima kasih kerana pernah ‘sound’ juri berkenaan satu ketika dahulu.


Tak Sanggup Tengok Isteri Tanggung Sakit, Aliff Syukri Batal Hasrat Nak 10 Anak

Bakal menimang cahaya mata keenam tidak lama lagi, usahawan sensasi Datuk Aliff Syukri berkata dia pernah mempunyai impian untuk memiliki 10 orang anak.

Memetik mStar Online, Aliff bagaimanapun tidak sanggup melihat keperitan dilalui isterinya, Datin Seri Nur Shahida sepanjang tempoh kehamilan serta mengatakan anak keenam itu mungkin cahaya mata terakhir.

“Saya tak sanggup lihat isteri saya sakit… rancang nak ada 10 orang anak tapi mungkin ini adalah anak terakhir. Sebab kalau dia mengalami masalah uri ke bawah… nak berjalan 10 langkah pun tak boleh.

“Jadi isteri saya dalam keadaan lemah dah nak dekat dua bulan kat mana-mana kena pakai kerusi roda,” katanya.

Dalam pada itu, Aliff berkata dia juga sudah fobia untuk mengambil anak angkat selepas berdepan beberapa isu sebelum ini sehingga ada yang mahu mengambil semula anak mereka.

“Saya dah fobia ambil anak angkat sebab kebanyakkan bila anak angkat dah popular keluarga mereka nak ambil balik.

“Selepas itu ada yang ugut-ugut nak duitlah jadi saya fikir lebih baik saya suruh isteri saya sahaja yang beranak,” katanya.


“Anita Baharom Kahwin Tak Cukup Setahun Tak Ada Isu Pun” – Shuib

Umum mengetahui, pelawak Shuib Sepahtu mengesahkan dia kini sedang berkawan dan mengenali hati budi seorang usahawan bernama Watie Hanafiah.

Memetik Astro Gempak, Shuib berkata dia hairan dengan segelintir netizen yang kurang senang jika dia berkahwin dengan Watie. Malah, ada netizen terus menilai wanita itu akan menjadi ibu tiri yang garang.

“Diorang tak sabar ke nak marah saya kahwin? Kang kalau saya kahwin, nanti orang marah. Bila Anita Baharom kahwin, tak cukup setahun (suami meninggal) tak ada isu pun.

“Contoh la kalau saya nak kahwin, orang nak buka cerita dia… belum tahu dia macam mana pun dah cakap macam-macam… boleh ke dia ni? Muka garang la, kalau jadi mak tiri garang.

“Saya jadi tak faham… mungkin orang ambil berat fasal saya sebab itu mahu yang terbaik untuk saya tapi bila kita nak berumah tangga, kita saja yang tahu, yang kenal pasangan, kita saja. Mungkin orang hanya nampak luaran saja,” katanya.

Dalam pada itu, Shuib mengakui adakalanya dia rasa rimas dan sensitif apabila ditanya mengenai soal pengganti Allahyarham isterinya, Siti Sarah.

“Kadang-kadang saya jadi sensitif bila orang tanya ‘dah ada pengganti ke?’. Soalan itu agak sensitif buat saya.

“Bukan apa, kalau kita sedih orang tahu… tak tahu la nak cakap orang tak faham ke atau mungkin memang mereka ambil berat kot,” ujarnya.


Ayda Jebat Rancang Hamil Anak Kedua Tahun Ini

Pelakon Ayda Jebat berkongsikan bahawa dia dalam perancangan untuk hamil cahaya mata kedua tahun ini.

Memetik Xtra, Ayda berkata dia dan suaminya, Nabil Mahir mahukan cahaya mata dua atau tiga orang dengan jarak usia yang dekat.

BACA: “Maaf, Adik Saya Enggan Beri Komen Kerana Banyak Hati Harus Dijaga” – Ayda Jebat

“InsyaAllah I wanna get pregnant this year jugak, taknak gap lama sebab pregnant saya jadi malas nak kerja, nak tengok telefon pun malas.

“Saya target nak anak dua atau tiga orang tapi gap yang dekat-dekat. Kita pun bukan muda lagi tau,” katanya.

Berkongsikan mengenai anak sulungnya, Ana Nayla kini berusia setahun, Ayda berkata anaknya itu menerima tawaran menjadi duta bagi beberapa jenama barangan kanak-kanak.

Dalam pada itu, Ayda berkata dia juga melihat keadaan supaya tidak dianggap mengeksploitasi anak malah dia juga akan mencuba produk tersebut terlebih dahulu sebelum bersetuju untuk menjadi duta.

“Ikut jadual juga kot tengok masa sebab nak biar dia bekerja sangat pun nanti tetiba ada pulak orang cakap guna anak, anak kecil lagi dah suruh anak cari duit.

“So far ada lagi tawaran yang masih dalam rundingan, tak ada la banyak sangat tapi kita nak pick the best, tak nak lah asal ada ja ambik. Sebelum setuju jadi duta, kita sendiri pakai, kita try dulu, Kita taknak asal dapat duit ja buat ja la, tipu ja la peminat, tak baik!,” jelasnya.


“Bukan Saya Jual Mahal, Hati Ini Masih Terluka” – Rossa Sera

Isteri kepada pelawak Shuk Sahar iaitu Rossa Serra berkata dia belum dapat memberikan jawapan sama ada untuk kembali bersama atau pun memilih untuk berpisah.

Memetik Harian Metro, menerusi sesi live di TikTok Rossa berkata bukan dia tidak menghargai usaha suaminya itu tetapi hatinya masih lagi terluka dengan apa yang berlaku.

BACA: Shuk Ajak Rossa Sera Tunai Umrah Sebelum Terima Keputusan Mahkamah

“Bukan kerana saya jual mahal atau tidak menghargai usaha Shuk, cuma sudah banyak yang berlaku. Hati ini masih lagi terluka.

“Sudah banyak kali sebenarnya soalan ini diajukan, tetapi saya tidak dapat memberikan jawapan yang tepat lagi. Walaupun kami masih lagi bersama atau tidak, saya berharap anda semua dapat memberikan sokongan walau apa jua keputusan yang kami ambil,” katanya.

Baru-baru ini, Shuk berkongsikan video menunaikan umrah bersama isterinya. Shuk berkata umrah kali ini sangat istimewa kerana dapat bersama Sera.

November tahun lalu, Sera mendedahkan dia sudah memfailkan cerai terhadap Shuk selepas pelawak itu didakwa curang.


“Gunakan Akal Anda Seolah Nyawa Anda Bergantung Kepadanya” – Suami Fatin Afeefa Perli Adam Shahz?

Hari ini, pelakon Adam Shahz dan bekas isteri, Fatin Afeefa dilihat hadir ke Mahkamah Tinggi Syariah Shah Alam bagi perbicaraan menuntut hak penjagaan anak perempuan, Ivy Herra Sophia.

Difahamkan, Fatin turut ditemani oleh suaminya iaitu Aliff Awang dan juga pengawal peribadi ke mahkamah.

BACA: “Saya Sendiri Tak Tahu Mana Anak Saya Sekarang” – Adam Shahz

Namun, apa yang lebih menjadi perhatian apabila suami Fatin dlihat ada memuat naik video membaca satu petikan pendek yang terletak di perkarangan mahkamah.

Menerusi video itu juga, kamera telefon tersebut dihalakan ke arah Adam yang sedang sibuk dengan telefonnya duduk di kawasan menunggu.

Terdahulu, Adam dan Fatin mendirikan rumah tangga pada 2013 namun bercerai pada 2017. Pasangan itu dikurniakan sseorang cahaya mata perempuan, Ivy Herra Sophia kini berusia 8 tahun.


“Penyondol Tak Patut Hidup Bahagia Kat Dunia Ni” – Ahli Keluarga Datin Zalina

Umum tahu, bekas jurulatih kebangsaan, Datuk Zainal Abidin dilaporkan sudah berkahwin dengan adik kepada penyanyi Ayda Jebat iaitu Fyna Jebat.

Bagaimanapun, baru-baru ini kecoh apabila kedua-dua isteri jurulatih bola sepak itu dilaporkan bergaduh di sebuah restoran mamak di Shah Alam.

BACA: Kongsi Foto Bersama, Anak-Anak Zainal Abidin Luah Sokongan Terhadap Ibu?

Susulan itu, ahli keluarga kepada Datin Zalina memuat naik perkongsian memberikan sokongan terhadap wanita itu serta mengatakan bahawa penyondol tidak akan hidup bahagia.

Menerusi satu perkongsian di TikTok, anak saudara kepada Datin Zalina turut mengatakan ibu saudaranya tidaklayak dilayan seperti itu apatah lagi sudah 38 tahun berbakti untuk keluarga.

found this video in my drafts and this made me tear up so much. you don’t deserve any of this maklong, you deserve all the happiness in the world. 38 years of devoting your whole life to your family, and this is what you get in return? men aint shit and penyondol tak patut hidup bahagia kat dunia ni.

“Found this video in my drafts and this made me tear up so much. You don’t deserve any of this maklong, you deserve all the happiness in the world.

“38 years of devoting your whole life to your family, and this is what you get in return? Men aint shit and penyondol tak patut hidup bahagia kat dunia ni,” tulisnya.

Sementara itu, anak perempuan Datin Zalina iaitu Zahira Aisyah dilihat ada memuat naik satu video di TikTok memberikan kata-kata semangat buat ibunya.

no one could ever compare to you, no one could ever replace you. i love you forever my beautiful and strong mama ???

“No one could ever compare to you, no one could ever replace you. I love you forever my beautiful and strong mama,” tulisnya.


“Saya Sendiri Tak Tahu Mana Anak Saya Sekarang” – Adam Shahz

Pelakon Adam Shahz mendakwa hampir tiga bulan dia tidak dapat berjumpa anak perepuannya berikutan dihalang oleh bekas isterinya pelakon, Fatin Afeefa.

Memetik Kosmo, Adam berkata dia juga tidak tahu dimana anaknya berada sekarang malah Fatin dan juga bekas ibu mentuanya telah menyekat nombor telefonnya.

BACA: “Dah Kahwin, Jangan Lupa Tarikh Naik Mahkamah 26 Januari” – Adam Shahz

“Sebagai bapa, saya sendiri pun tak tahu mana anak saya sekarang. Katanya masuk asrama. Saya tidak tahu apa-apa tentang anak saya sebab pihak sebelah sana (Fatin) dan bekas ibu mentua sekat nombor telefon saya. Jadi saya tidak boleh berhubung dengan mereka,” katanya.

Menurut Adam, ada sumber memberitahu bahawa anaknya telah dimasukkan ke sebuah sekolah asrama tanpa pengetahuannya.

“Apa yang saya dapat tahu, ada sumber cakap anak saya dimasukkan ke sebuah sekolah asrama. Tapi sekolah asrama mana pun saya tak tahu,” katanya.

Adam berkata sebelum ini dia boleh berjumpa anaknya, Ivy Herra Sophia, sekurang-kurangnya dua kali seminggu pada hari Sabtu dan Ahad namun kesal apabila langsung tidak lagi boleh berjumpa anaknya itu.

“Sebelum ini saya boleh berjumpa dengan Ivy antara pukul 9 pagi hingga 11 pagi. Katanya anak saya dimasukkan ke sebuah tempat mengaji. Jadi waktu saya hanya Sabtu dan Ahad setiap minggu. Itu sahaja.

“Sebagai seorang ayah, saya bukan nak minta hak lebih. Tapi bila saya ada cuti, permudahkanlah urusan saya. Adakan masa anak dengan saya. Itu sahaja,” katanya.

Dalam pada itu, Adam turut menjelaskan dia membawa perkara itu ke mahkamah kerana mahukan haknya sebagai seorang bapa bukan untuk bermusuhan.

“Selama ini saya diam. Bila ada desakan, baru saya bersuara. Bukan apa, saya mahu orang tahu apa yang terjadi. Kalau saya terus tutup mulut, takut ada fitnah pula nanti.

“Sebagai bapa saya berhak tahu di mana anak saya berada. Jangan pula selepas ini bila terjadi apa-apa, salahkan saya pula tak ambil tahu tentang anak,” katanya.

Di Mahkamah Tinggi Syariah Shah Alam hari ini, Adam dan bekas isterinya, Fatin Afeefa gagal mencapai kata sepakat berhubung isu hak penjagaan anak perempuan mereka.


Puteri Sarah Tunai Umrah, Ira Kazar Seronok Bakar Marshmallow

Umum mengetahui pelakon Puteri Sarah hari ini berangkat menunaikan ibadah umrah ke Tanah Suci Mekah bersama dua anaknya, Syaikhul dan Sumayyah.

Bagaimanapun, keberangkatan Puteri Sarah hanya diiringi ahli keluarganya dan kelibat suaminya, Syamsul Yusof tidak kelihatan.

Sementara itu, turut menjadi perhatian apabila isteri kedua Syamsul iaitu Ira Kazar dilihat ada memuat naik video sedang membakar marshmallow bersama seseorang.

Video Ira itu turut dimuat naik semula seorang pengguna TikTok. Diruangan komen perkongsian itu, ada netizen mendakwa Ira seolah membuat provikasi secara halus terhadap Puteri Sarah.

Dalam pada itu, netizen turut mendoakan buat Puteri Sarah serta mengatakan bahawa kifarah itu ada. Tidak kurang juga, ada yang menyindir kononnya tenang sedangkan tidak diterima oleh ibu mertua.


“Sedih Tengok Sumayyah, Mungkin Teringat Ayahnya..Mana Ayah Tak Datang-Datang” – Netizen

Umum mengetahui, pelakon Puteri Sarah berkongsikan hari ini dia bersama dua anaknya, Syaikhul dan Sumayyah berangkat untuk menunaikan ibadah umrah ke Tanah Suci Mekah.

Ramai tertanya-tanya apabila tidak kelihatan kelibat suaminya, Syamsul Yusof dan hanya ibu bapa serta adik-beradik Puteri Sarah yang dilihat hadir mengiringi keberangkatan mereka.

BACA: Keluarga Iringi Puteri Sarah Berangkat Tunai Umrah, Tiada Kelibat Suami

Sementara itu, menerusi TikTok ada satu video dimuat naik oleh seorang pengguna memaparkan suasana di lapangan terbang kelihatan Sumayyah dan Syaikhul sedang menunggu untuk berlepas.

Semoga Mendapat Umrah Yg Mabrur Sis?? @Puteri Sarah liyana Moga Allah PerMudahKan Segala UrusanMuu Aamiin? #fyp #fyp? #tiktok #malaysia #puterisarahliyana #umrah2023

? original sound – Call Me Ikmal Haiqal?? – Call Me Ikmal Haiqal??

Bagaimanapun, air muka anak bongsu Puteri Sarah dan Syamsul Yusof menjadi perhatian ramai kelihatan sayu seolah sedang memikirkan sesuatu atau mungkin seperti mencari ‘sesuatu’.

Rata-rata netizen mengatakan Sumayyah mungkin sedang mencari kelibat bapanya sebelum dia bersama abang dan ibunya berangkat ke Tanah Suci.


Walaupun Sibuk Bekerja Elisya Sandha Bangga Dapat Menyusu Bunga Sepenuhnya, “Mujur Ada Ini…

Siapa sahaja yang tak kenal dengan menantu kesayangan Shiela Rusli, Elisya Sandha yang kini hidupnya diserikan lagi dengan kedatangan cahaya mata pertama iaitu Bunga Elhaq.

Impian setiap ibu sudah semestinya inginkan yang terbaik buat si manja. Bila bergelar ibu pelbagai masalah yang dialami dalam membesarkan anak termasuk bab penyusuan dan ini yang terjadi pada Elisya apabila susu badannya berkurangan.

Kami percaya ada segelintir di antara para ibu di luar sana juga turut mengalami masalah yang sama. Dari situ emosi seorang ibu akan turun naik apabila gagal memberi yang terbaik buat si manja.

Elisya yang ditemubual baru-baru ini, mengatakan situasi seperti ini pernah menghantui dirinya sehingga menyebabkan Bunga gagal mendapat susu yang secukupnya gara-gara susu berkurangan.

Bagi Elisya sebagai seorang ibu sudah semestinya inginkan anak itu diberi susu badan sepenuhnya jika diizinkan Allah.

“Susu badan Elisya drop banyak sangat, Bunga pula kuat minum susu, mula-mula terpaksa campur susu formula sebab sikit sangat tapi doktor advice untuk bagi susu badan untuk bunga

” Dah cuba macam-macam milk booster tapi satu pun tak jadi, satu hari tu Elisya nampak rakan selebriti consume satu milk booster ni dan diaorang cakap bagus, jadi Elisya pun cuba dan tawakal sebab dah penat cari milk booster yang bagus” kata Elisya.

Gara-gara terpengaruh dengan rakan selebriti yang mengamalkan milk booster Nufiya Lactation Jell -Y Elisya Sandha tak teragak-agak untuk mencuba dan hasilnya sangat mengembirakan insan yang bergelar ibu Bunga.

Siapa sangka baru empat bulan mengamalkan milk booster Nufiya Lactation Jell-Y ini, Elisya mampu memberi susu badan buat Bunga sepenuhnya meskipun sedang sibuk berkerja.

“Sekarang dah 4 bulan consume non stop paling ketara bila bagi susu belah kiri belah kanan akan menitik-nitik sampai basah baju, tak perlu pump pun menitik boleh dapat sampai 1 oz”,

“Paling best rasa Jell-Y ni pun sedap sebab ada longan jadi tak ada masalah nak consume hari hari pun, very convenient sebab boleh letak dalam bag bawak pergi kerja kalau nak cepat sangat senang”, katanya lagi.

Bukan itu sahaja, kami yakin para ibu yang mempunyai anak kecil sudah semestinya inginkan sesuatu milk booster yang mudah dan cepat buat mereka dalam menghasilkan susu badan yang banyak. Apatah lagi tuntutan kerja sedang menanti.

Sebagai seorang selebriti yang padat dengan jadual berlakon, Elisya tidak membuat satu keputusan yang salah apabila memilih milk booster Nufiya Lactation Jell-Y yang membolehkan dirinya mengamal milik booster ini setiap hari walau di mana berada.

” Nufiya Jell-Y ni senang sangat, Elisya amal 2 kali sehari pagi dan malam tapi kalau tak sempat makan akan ambik 3 kali sebab nakkan susu khasiat, memang akan consume setiap hari tapi kalau dah penuh sangat susu akan stop consume sekejap”

Tidak hanya di situ, Elisya juga berkongsi kegembiraannya dalam memberi Bunga susu badan yang merupakan susu yang paling terbaik buat permata hati. Bagi dirinya apabila melihat Bunga menyusu badan itu adalah satu moment yang paling bahagia buat seorang ibu.

Lebih lagi dengan adanya Nufiya Lactation Jell-Y ini membuatkan dirinya tak henti pump susu meskipun baru 3 jam pump sudah merasai sudah merasai susu badan yang baru.

Bagi yang baru bergelar ibu mahupun yang baru menimang cahaya mata jangan bersedih apabila gagal memberi susu badan buat permata hati korang.

Bak kata Elisya “Susu badan adalah susu yang terbaik untuk anak, jika stress susu drop jangan terus bagi formula, cuba dulu milkbooster Nufiya insyaAllah boleh bantu banyakkan balik susu badan, boleh pump simpan stock banyak-banyak supaya tak stress”.

Yang menariknya mengenai milk booster Nufiya Lactation Jell-Y ini tidak ada side effect buat baby mahupun ibu dan paling penting tiada pantang larang semasa mengamalkannya!

Jadi para ibu yang pening kepala hingga habis ribuan titisan air mata tu, jangan teragak-agak untuk mencuba milk booster Nufiya Lactation Jell-Y ini. Mana tahu korang pun dapat jadi macam Elisya. Usaha tak salahkan!


“Mummy Antara Juri Program Paling Bagus Sebab Dia Tak Fake” – Baby Shima

Penyanyi Baby Shima berkata komen pedas Mas Idayu dalam progran Famili Duo baru-baru ini disifatkan satu bentuk teguran biasa.

Memetik mStar Online, Shima berkata dia yang pernah berdepan situasi sama seperti Sissy Imann beranggapan teguran Mas Idayu itu menjadikan dia lebih bersemangat dan perbaiki mutu nyanyian.

BACA: “Itu Bukan Tahap Saya” – Mas Idayu Tak Takut Dicabar Masuk GV

“Semasa dimarahi mummy (Mas Idayu) dulu, saya diam sahaja dan terima semua komen tersebut sebab saya tahu saya buat salah.

“Bagi saya, ia teguran membina dan kita harus belajar dari kesilapan. Kritikan mummy pedas dan berisi! Yang salah tetap salah. Selalunya yang kena marah akan memberikan persembahan lebih baik pada minggu hadapan,” katanya.

Dalam pada itu, Shima turut menyifatkan Mas Idayu atau lebih mesra dipanggil Mummy seorang yang jujur dalam memberikan komen tentang persembahan dan peserta akan tahu kesalahan mereka.

“Mummy antara juri program yang paling bagus sebab dia tak fake tentang persembahan. Berbanding artis lain yang lebih memuji sedangkan tahu persembahan itu teruk.

“Kalau tidak ada komen sebegitu sampai bila-bila peserta itu tidak tahu kesalahan yang dilakukan,” katanya.

Beberapa hari lalu, hangat diperkatakan mengenai Mas Idayu apabila memberikan kritikan pedas terhadap pasangan sepupu Famili Duo iaitu Naim Daniel dan Sissy Imann sehingga mengundang kecaman netizen.


Keluarga Iringi Puteri Sarah Berangkat Tunai Umrah, Tiada Kelibat Suami

Pelakon Puteri Sarah Liyana hari ini berangkat ke Tanah Suci Makkah bagi menunaikan ibadah umrah buat kali kedua bersama dua orang anaknya iaitu Syaikhul Islam dan Sumayyah.

Menerusi satu perkongsian di Instagram sebentar tadi, Puteri Sarah dilihat ada memuat naik foto bersama anaknya di lapangan terbang KLIA.

BACA: “Mama Betul Ke Ayah Kahwin Lain?” – Puteri Sarah Terkedu Nak Jawab Soalan Anak

Dalam perkongsian itu, Puteri Sarah yang dilihat tampil serba putih memohon orang ramai mendoakan dirinya dan anak-anak ketika berada di Tanah Suci.

Sementara itu, dalam perkongsian di Insta Story hanya ibu bapa serta adik beradiknya yang dilihat mengiringi Puteri Sarah berangkat ke Tanah Suci dan tiada kelibat suaminya, Syamsul Yusof.

Minggu lalu, Puteri Sarah memfailkan perceraian terhadap suaminya, Syamsul Yusof selepas sembilan tahun mendirikan rumah tangga.

Puteri Sarah memaklumkan 7 Mac depan merupakan hari sebutan kes tersebut. Puteri Sarah berkata tarikh tersebut jatuh sehari sebelum ulang tahun perkahwinan mereka yang kesembilan.


Zulin Aziz Izin Jika Suami Nak Tambah Isteri Tapi Perlu Ada Sebab Kukuh

Pelakon Zulin Aziz berkata dia mengizinkan suaminya, Farhan Norzaini jika mahu menambah isteri atau jatuh hati pada wanita lain .

Memetik Astro Gempak, bagaimanapun Zulin berkata suaminya perlu pastkan dirinya mampu untuk berlaku adil sebelum mahu hidup berpoligami serta ada sebab yang kukuh.

BACA: “Kalau Boleh Memang Nak Anak Terus Tapi Tak Ada Rezeki Lagi” – Zulin Aziz

“Saya simple, saya cakap dekat suami ‘you dah nampak contoh, kita ni selebriti dan tak boleh sebarang nak buat perangai’. Kalau nak atau suka dekat seseorang itu, beritahu awal-awal.

“Tapi kena ada sebab dan asbab, kalau kukuh.. jalan, saya pergi pinangkan. Tapi kalau tak kukuh, kena pastikan kukuh dulu. Kalau satu pun tak boleh, nak buat apa dua, tiga empat.

“Bagi kukuh dulu yang satu ini. Nak jadi madu saya pun kena tengok dulu perangai elok ke tak. Kalau tak elok tu, sesuai jadi maid saja,” katanya.

Dalam pada itu, Zulin turut memberi peringatan kepada para suami bahawa isteri adalah tanggungjawab serta amanah daripada Allah dan tidak mensia-siakan mereka.

“Isteri ini amanah dan tanggungjawab, kena ingat dari segi zahir dan batin. Kalau tak adil di dunia ni, nanti dekat akhirat ditanya.

“Kalau satu pun terkontang-kanting, jangan tambah-tambah. Jangan takut pada manusia, tapi takut dekat sana (akhirat) tu nanti,” katanya.


Kongsi Foto Bersama, Anak-Anak Zainal Abidin Luah Sokongan Terhadap Ibu?

Baru-baru ini hangat diperkatakan mengenai kedua-dua isteri bekas jurulatih bola sepak, Datuk Zainal Abiddin didakwa bergaduh di sebuah restoran mamak di Seksyen 9, Shah Alam.

Difahamkan, kejadian itu berlaku susulan isteri pertama mendakwa berasa tersindir dengan kenyataan madunya dalam program Famili Duo baru-baru ini.

BACA: “Maaf, Adik Saya Enggan Beri Komen Kerana Banyak Hati Harus Dijaga” – Ayda Jebat

Dalam pada itu, turut menjadi perhatian perkongsian salah seorang anak Zainal Abidin iaitu Zaifiq Zainal dilihat ada memuat naik gambar mesra adik-beradiknya bersama ibu mereka.

Menulis kapsyen ringkas berbunyi, ”Biar gambar berbicara”, perkongsian itu juga seakan memberi bayangan memberi sokongan penuh terhadap ibu mereka.

Sebelum ini, Ayda Jebat berkata adiknya, Fyna Jebat yang enggan memberi ulasan serta siasatan lanjut masih dijalankan oleh pihak berkuasa.


“Kenapa Manusia Ini Zalim? Musnah Impian Seorang Ayah Nak Tengok Anak Dia Berjaya” – Bapa Sissy Iman

Bapa kepada penyanyi Sissy Iman iaitu Mohammad Kamil Moustaffa mengakui hatinya hiba apabila anaknya itu membatalkan majlis pelancaran album sulung sepatutnya pada 2 Februari depan.

Menerusi satu perkongsian di Instagram, bapa Sissy berkata sebelum insiden kekecewaan di Famili Duo, anaknya teruja untuk melancarkan album sulungnya namun dirakamkan di The Abbey Studio, London itu.

BACA: “Saya Tegur Kerana Saya Sayang Bakat Mereka” – Mas Idayu

“Sissy sangat teruja. Tak sabar untuk album tersebut dilancarkan pada 2/2/23. Dah rancang macam-macam dan dah book date bersama wartawan2 tapi……

“Runtun hati ini bila pagi ni bila aku terbaca dia buat keputusan seperti yang dia post di ig.  Kenapa ada manusia dunia ni, zalim ek? Impaknya amat besar sehingga bakal memusnahkan impian seorang ayah yang nak tengok anak dia berjaya. Bertahun aku tunggu,” tulisnya.

Dalam pada itu, Kamil turut meluahkan rasa syukur kerana masih mereka diluar sana memberikan sokongan tidak berbelah bagi buat anaknya itu.

“Namun demikian Alhamdulillah dalam kezaliman, ada juga insan-insan yang berhati mulia yang masih memberi dia sokongan untuk dia terus bersemangat.

“Kasih sayang tanpa syarat. Berlinang juga air mata aku tanpa sedar membaca komen-komen dan doa yang baik-baik buat dia tanda sokongan. Masya Allah…” tulisnya.

Isnin lalu, Sissy membatalkan pelancaran album sulung yang dijadualkan pada 2 Februari ini. Sissy berkata dia sudah hilang rasa teruja untuk berkongsi mengenai albumnya itu.


Soalan Ikut Skrip, Janna Nick Kesal Dituduh Punca Fyna Jebat & Madu Bergaduh

Susulan pertengkaran didakwa antara Fyna Jebat dengan madunya baru-baru ini, pengacara program Family Duo iaitu Janna Nick dituduh oleh netizen menjadi punca apabila bertanyakan soalan panas kepada penyanyi itu.

Menerusi satu perkongsian di Instagram sebentar tadi, Janna meluahkan rasa bengan apabila ada yang menuduhnya sedemikian serta ada rakan artis mengiatkan namanya dengan konflik rumah tangga Fyna.

BACA: Netizen Dakwa Janna Nick Punca Fyna Jebat & Madu Bertengkar?

“Kalau orang nak kata. Kata la.. saya ok. Tambahan kalau yang mengata tu adalah netizen. Tapi bila ada pelakon veteran dalam industri yang menuduh secara membabi buta konon saya sengaja nak sakitkan hati isteri pertama kepada si polan. Saya jadi marah,” tulisnya.

Dalam entri tersebut, Janna turut memuat naik paparan skrip yang telah disediakan oleh pihak produksi. Jelasnya lagi, soalan peribadi itu adalah perkara biasa memandangkan rancangan tersebut berkonsepkan kekeluargaan.

“Walhal saya langsung tidak tahu akan kewujudan isteri pertama & masalah rumah tangga yang dilalui mereka. Konon saya pulak punca berlakunya kejadian tarik menarik rambut.

“Rancangan #familiduotv3 memang berkonsepkan family. Kekeluargaan. Memang soalan tentang, suami, anak , isteri, ibu & ayah akan acapkali ditanya. Nak nak kalau suami mereka agak dikenali,” katanya.

Menurutnya lagi, ini adalah kenyataan terakhir daripadanya mengenai isu tersebut serta berharap dia tidak dikaitkan dengan masalah rumah tangga orang lain.

Dalam pada itu, Janna turut memohon maaf secara terbuka kepada isteri pertama bekas jurulatih tersebut seandainya gurauan tersebut menyinggung perasaan.

“Jangan libatkan saya dengan masalah rumah tangga orang lain. Saya juga memohon maaf secara terbuka kepada isteri pertama tersebut sekiranya gurauan itu telah pun menyakitkan hati,” tulisnya.


“Itu Bukan Tahap Saya” – Mas Idayu Tak Takut Dicabar Masuk GV

Susulan komen pedas diberikan terhadap persembahan Sissy Iman dan Naim Daniel, juri tetap program Famili Duo iaitu Mas Idayu dikecam teruk oleh netizen.

Malah, ada netizen mencabarnya untuk menyertai program seperti  Gegar Vaganza bagi membuktikan dia boleh menjayakan persembahan serta mampu menyampaikan pelbagai genre lagu.

BACA: Mas Idayu Minta Rakan Artis Jangan Masuk Campur Kerja Juri

Memetik mStar Online, Mas Idayu berkata dia tidak gentar untuk menyertai mana-mana pertandingan namun tahapnya lebih layak berada di kerusi juri kerana pengalamannya lebih 38 tahun dalam industri.

“Bukan takut… itu bukan tahap saya… minta maaf! Pertandingan bukan tempat saya dah, sekarang tahap saya menjuri. Saya aktif menjuri. Sudah 38 tahun saya dalam industri dan sejak 16 tahun lalu saya jadi juri, sekarang ini baru saya terima kecaman paling tinggi.

“Seorang penyanyi atau guru vokal belum tentu boleh komen, jangan kerana tak puas hati dengan komen suruh saya masuk pertandingan. Yang duduk di kerusi juri itu tidak semestinya boleh menyanyi, pengalaman dia yang orang kena ambil,” katanya.

Menurut Mas Idayu lagi, dia berpendapat bahawa seorang penyanyi tidak perlu menyertai sebarang pertandingan jika sudah berjaya mencipta nama.

“Mereka yang dah legend tak perlu suruh masuk pertandingan. Mereka yang dah ada nama, jangan jatuhkan maruah mereka untuk masuk pertandingan. Pertandingan hanya untuk mereka yang rasa diri mereka layak sahaja,” katanya.

Dalam pada itu, Mas Idayu berkata dia tidak peduli dengan kecaman dilemparkan oleh netizen serta tidak kisah jika ada peserta Famili Duo membencinya.

“Saya harap peserta Famili Duo bertahan dahulu sampai habis program ini. Kalau selepas ini dia orang nak benci saya pun terpulang.

“Yang bagi markah saya dan juga Ajai, bukan netizen ataupun sesiapa yang berkokok dekat luar itu. Apa pun saya harap caci maki yang saya terima ini membuatkan Sissy Imann dan Naim Daniel lebih bersemangat sebab banyak yang sokong mereka ini,” kongsinya


“Kalau Boleh Memang Nak Anak Terus Tapi Tak Ada Rezeki Lagi” – Zulin Aziz

Usia perkahwinannya belum mencecah setahun, pelakon Zulin Aziz mengakui tersinggung apabila sering ditnaya mengenai soal cahaya mata.

Memetik Harian Metro, Zulin berkata lama-kelamaan dia sudah lali dengan pertanyaan tersebut serta berharap orang ramai mendoakan agar dia dikurniakan cahaya mata secepat mungkin.

BACA: “Kami Pun Nak Anak, Tak Pernah Berhenti Usaha” – Zulin Aziz

“Februari ini, baru setahun saya berkahwin. Orang lain bertahun-tahun cuba dapatkan anak sampai dah lali dengan pertanyaan orang.

“Mungkin saya yang masih baru ini, terasa hati tu adalah. Namun, lama-kelamaan bila dah orang hari-hari tanya, kita dah macam tak apalah abaikan saja.

“Dari anggap negatif, terus berubah jadi positif dan mohon mereka doakan. Apatah lagi, kami pun bukan tak nak anak atau rancang nak anak dua tiga tahun lagi.

“Kami memang kalau boleh nak anak terus tapi tak ada rezeki lagi. Saya berharap sangat netizen yang bijaksana di luar sana, daripada tanya saya bila nak dapat anak, lebih baik tadah tangan sekejap saja doakan untuk saya,” katanya.

Dalam pada itu, Zulin berkata orang ramai sepatutnya lebih sensitif apatah lagi bertanyakan soalan mengenai isu peribadi terutama soal perkahwinan dan anak.

Zulin turut berkongsikan keguguran dialaminya pada Ogos lalu dimana dia mengalami sakit perut namun tidak tahu dirinya rupanya sedang hamil.

“Ikutkan kehamilan saya itu tak sampai sebulan lagi. Waktu itu, saya tak tahu yang saya dah hamil tapi tiba-tiba rasa sakit perut memulas.

“Selepas itu, ‘period’ (datang haid) saya datang lambat tapi dah tak ada rezeki. Mungkin kebetulan ketika itu, saya bergerak lasak sebab baru saja pindah rumah,” katanya.


Netizen Dakwa Janna Nick Punca Fyna Jebat & Madu Bertengkar?

Baru-baru ini hangat diperkatakan apabila penyanyi Fyna Jebat didakwa terlibat dengan pergadugan dengan madunya itu isteri pertama bekas jurulatih Liga Super, Datuk Zainal Abidin Hassan.

Pihak polis mengesahkan berlaku pergaduhan kecil dan kedua-dua pihak telah membuat laporan polis. Hasil siasatan, suspek (isteri pertama) berasa tersindir dengan kenyataan pengadu dalam program Famili Duo

BACA: Fyna Jebat & Zainal Abidin Dilihat Makan Bersama, Akhirnya Ada Gambar Berdua

Susulan isu tersebut, pelakon Azhar Sulaiman memuat naik satu perkongsian di Instagram menitip pesanan kepada pihak produksi TV3 berhubung program realiti berkenaan.

Malah, Azhar turut meminta agar perkahwinan Fyna dengan Datuk Zainal Abidin Hassan tidak diulas atau dijadikan sebagai bahan jenaka bagi menjaga hati isteri pertama jurulatih berkenaan yang juga anak saudaranya.

Bagaimanapun, perkongsian tersebut sudah dipadam, namun dimuat naik semula oleh pelakon, Datuk Fizz Fairuz.

Namun, apa yang menjadi perhatian apabila pengacara program tersebut iaitu Janna Nick meminta gambar memaparkan dirinya sebagai pengacara dipadam.

Janna turut memohon maaf kerana tidak sensitif tentang perkara yang dia tidak tahu menahu atau dimaklumkan kepadanya lebih awal.

“Salam, tolong padam gambar saya sebab saya takde kena mengena dengan masalah keluarga ni. Maaf kerana tidak sensitif tentang perkara saya tidak tahu atau diberitahu lebih awal,” tulisnya.

Susulan komen Janna Nick itu, rata-rata netizen mendakwa pengacara itu yang memulakan isu berkenaan dengan soalan panas terhadap Fyna.


Nynaa Harizal Sahkan Sarat Hamil Anak Sulung

Sebut saja nama Nynaa Harizal, pasti ramai ingat dengan kemelut rumah tangga pelakon itu yang menjadi perhatian ramai dua tahun lalu.

Lama tak dengar cerita mengenai pelakon itu, memetik Utusan Online, Nynaa dilaporkan sedang hamil anak sulung dan usia kandungan sudah mencecah hampir sembilan bulan.

BACA: Hubungan Dengan Ibu Bapa Dah Tak Rapat, Suami Keutamaan Nynaa Harizal

Nynaa mengesahkan perkara itu ketika menghadiri sebuah majlis hiburan, baru-baru ini.  Bagaimanapun, Nynaa yang dilihat berseri-seri belum bersedia untuk ditemu bual mungkin kerana belum bersedia.

Nynaa berkata lagi, apabila bersalin kelak dia akan mengumumkan mengenai perkara itu serta jantina anak sulungnya itu kepada umum.

Terdahulu, rumah tangga Nynaa dan suaminya, Mohamed Fahmi Ilyas berdepan konflik apabila dipercayai terdapat campur tangan keluarga dalam perkahwinan mereka.

Nynaa kemudian memfailkan perceraian pada November 2021 namun pelakon itu kembali taat kepada suaminya.


Mas Idayu Minta Rakan Artis Jangan Masuk Campur Kerja Juri

Susulan tindakan segelintir rakan arits yang mengkritik caranya menjadi juri yang dikatakan kasar, penyanyi Mas Idayu meminta agar mereka tidak masuk campur dengan kerja penjurian.

Memetik mStar Online, Mas Idayu turut mempersoalkan mengapa selepas 16 tahun dia bergelar juri baru ada yang ‘menyalak’ tentang caranya memberikan komen kepada peserta.

BACA: “Saya Tegur Kerana Saya Sayang Bakat Mereka” – Mas Idayu

“Siapa yang berkokok tu? Mereka memang tak kenal Mummy (panggilan Mas) ke selama 38 tahun dalam industri dan 16 tahun kerja sebagai juri? Kenapa baru sekarang mereka nak berkokok?

“Saya tak peduli dengan kata-kata mereka kerana saya hanya melakukan kerja saya. Saya mohon, jangan masuk campur urusan kerja penjurian saya.

“Kalau ada yang kata saya menjatuhkan maruah peserta, terserah mereka. Itu mungkin tanggapan mereka sahaja kerana saya tahu cara saya menegur adalah kerana sayang dan bukan bersifat peribadi,” katanya.

Menurut Mas Idayu, dia hanya menjalankan tugas dengan memberikan komen ikhlas serta tidak diberi amaran oleh pihak produksi untuk tidak memberikan komen pedas kepada peserta.

“Saya hanya menjadi diri sendiri dan sebelum menandatangani kontrak pun, pihak produksi tidak memberi sebarang syarat cakap jangan terlalu marah, jangan terlalu kasar.

“Dalam mana-mana program stesen TV pun saya tidak pernah diberi amaran. Ini bermakna mereka suka dengan karakter saya. Betul tak? Bila kita tidak ditegur maksudnya karakter itu memang diperlukan,” katanya.

Dalam pada itu, Mas Idayu berharap Sissy Iman dan Naim Daniel mengambil positif dengan kritikan yang diberikan kerana baginya dia hanya mahu mereka menjadi lebih baik apatah lagi keduanya mempunyai bakat yang besar.

“Kepada Sissy dan Iman, awak kenal Mummy,kan? Saya marah sebab saya sayang. Saya tahu mereka berdua memang berbakat besar.

“Cuma silapnya pada minggu tersebut mereka membuat persembahan di luar kemampuan mereka. Peserta lain patut cemburu kerana saya marah Sissy dan Naim bermakna saya peduli tentang mereka,” katanya.


“Maaf, Adik Saya Enggan Beri Komen Kerana Banyak Hati Harus Dijaga” – Ayda Jebat

Susulan insiden pertelingkahan melibatkan adiknya, Fyna Jebat pada Isnin lalu, penyanyi Ayda Jebat tidak mahu memberi komen lanjut.

Memetik Media Hiburan, Ayda berkata adinya enggan memberi ulasan serta siasatan lanjut masih dijalankan oleh pihak berkuasa.

BACA: Fyna Jebat & Zainal Abidin Dilihat Makan Bersama, Akhirnya Ada Gambar Berdua

“Saya mohon maaf, adik saya enggan beri sebarang ulasan kerana banyak hati yang harus dijaga. Atas nasihat polis, biar pihak bertanggungjawab menjalankan tugas,” katanya.

Dalam kejadian di sebuah restoran di Shah Alam, Fyna didakwa terlibat dalam pertelingkahan bersama madunya iaitu isteri pertama Datuk Zainal Abidin Hassan.

Pihak polis yang mengesahkan kejadian itu memaklumkan kedua-dua pihak sudah tampil membuat laporan polis.

Dalam pada itu, Ayda turut memohon agar orang ramai memahami situasi sedang dialami adiknya itu serta meminta agar mendoakan agar perjalanan mereka di Famili Duo dipermudahkan.

“Saya berterima kasih kepada semua yang prihatin. Saya mohon orang faham situasi yang sedang berlaku serta menghormati Fyna dan semua pihak.

“Buat masa sekarang, fokus kami hanya dalam program Famili Duo. Saya mohon doa peminat agar semua urusan dipermudahkan,” katanya.


“Perlu Ada Batas Apabila Nak Mengamuk Atau Menghentam Peserta” – Azwan Ali

Pengacara sensasi, Azwan Ali atau lebih mesra disapa Diva AA berkata setiap juri berhak memberikan pandangan dan kritikan namun perlu berlandaskan cara penyampaian yang betul.

Memetik Utusan Online, Azwan berkata supaya tidak kelihatan buruk di kaca televisyen serta menghormati setiap peserta yang bertanding apatah lagi jika program disiarkan secara langsung.

BACA: “Memang Sekarang Wajib Jatuhkan Maruah Orang Di Kaca TV Ke?” – AC Mizal

“Perlu ada batas apabila nak mengamuk atau menghentam peserta. Mas Idayu berhak menegur tetapi ada cara yang lebih baik, berlapik dan beretika sebagai tanda sayang kepada peserta. Trend Mas Idayu ‘sembur’ orang ini terus terang saya cakap sudah basi untuk 2023.

“Pada pihak produksi pula jadikan peristiwa ini sebagai iktibar. Tidak kisahlah nak cipta drama atau kejar rating, jangan gunakan kerusi juri untuk mengeruhkan lagi keadaan serta hormat peserta yang bertanding,” katanya.

Menurut Azwan dia menegur Mas Idayu dengan pandangan ikhlas sebagai rakan artis. Ujarnya lagi, jika dia berada di tempat Sissy Iman sudah pasti dia akan terus meninggalkan set berkenaan.

“Saya tegur sebab sayang pada Mas Idayu. Kalau saya berada di tempat Sissy Imann mungkin saya sudah tinggalkan terus set semasa siaran langsung.

“Tak dinafikan nyanyian Sissy kedengaran agak sedikit sumbang dan seperti merosakkan lagu tersebut, tetapi tegurlah secara baik kerana mereka juga insan seni dan program ini juga adalah berbentuk santai kekeluargaan,” katanya.

Mengulas mengenai penjelasan Mas Idayu yang mengatakan tindakan dibuat kerana sayang kepada peserta, Azwan berkata apa saja alasan diberikan tindakan menjatuhkan maruah dalam keadaan tersebut tidak boleh diterima.

“Itulah jawapan paling selamat sebab sayang. Ini bukan soal sayang tetapi maruah seseorang. Walaupun saya tidak pernah dipanggil mana-mana stesen televisyen jadi juri sebab mungkin produksi ingat mulut saya lagi ‘laser’ dari Mas Idayu.

“Bagi saya menjatuhkan maruah seseorang dalam keadaan sebegitu adalah tidak boleh diterima. Bagilah alasan apapun, tetap tidak dibenarkan,” katanya.

Ahad lalu, persembahan Naim Daniel dan Sissy Iman yang menyanyikan lagu Jampi menerima kritikan pedas daripada juri tetap Mas Idayu. Susulan komen tersebut, Sissy tidak dapat menahan sebak dan mengalirkan air mata di atas pentas.


“Saya Tegur Kerana Saya Sayang Bakat Mereka” – Mas Idayu

Menegur persembahan pasangan sepupu, Sissy Iman dan Naim Daniel di program Famili Duo baru-baru ini, Mas Idayu berkata tiada sekelumit perasaan benci namun apa yang dilakukannya atas dasar tanggungjawab.

Memetik BH Online, Mas Idayu berkata tindakannya itu adalah amanah diberikan oleh produksi serta mahu melihat pasangan sepupu itu lebih berjaya.

BACA: Kritikan Mas Idayu Buat Sissy Iman Menangis, Netizen Tak Puas Hati

“Sejujurnya, sebelum program bermula lagi, saya sudah pukul canang mengatakan Naim dan Sissy adalah peserta berpotensi. Ini kerana Sissy cerdik dalam ilmu muzik, manakala Naim mempunyai kepakaran dari segi persembahan.

“Justeru, saya teruja apabila mendapat tahu Sissy dan Naim akan tampil dengan lagu Jampi yang susunan muzik diubah kepada genre keroncong. Namun, hasilnya mengecewakan kerana nyanyian mereka sumbang berbanding muzik yang besar,” katanya.

Menurut Mas Idayu lagi, dia menegur kerana sayang akan bakat mereka dan dia marah bersebab kerana mahu melihat mereka berjaya.

“Tiada emak, cikgu atau sesiapa yang akan marah tanpa sebab. Saya tegur kerana saya sayang bakat mereka. Saya mahu mereka lebih berjaya apabila keluar daripada program ini nanti,” katanya.

Dalam pada itu, Mas Idayu menjelaskan komen tersebut ditujukan kepada Sissy seorang sahaja tetapi kepada Naim  juga yang menjadi pasangannya.

“Kalau dengar komen, saya tujukan kepada Sissy dan Naim. Ini juga bukan serangan peribadi terhadap Sissy seorang. Saya faham perasaan Sissy apabila menangis atas pentas, tetapi niat saya membuat teguran kerana saya perlu bersikap jujur.

“Jika ambil positif apa yang saya katakan dan terus kekal menyertai program realiti minggu depan, dia adalah seorang yang profesional dan dahsyat,” katanya.

Tidak kisah dengan kecaman diterima, Mas Idayu berkata dia hanya menjadi diri sendiri dan itu adalah karakternya serta hanya mahukan yang terbaik buat semua peserta.

“Orang luar nak cakap apapun, terpulanglah. Sebagai juri, saya hanya mahu anak-anak saya menang dan keluar menjadi penyanyi lebih bagus.

“Lagipun, ini memang karakter saya sebagai juri. Saya tidak boleh menjadi seperti orang lain. Benda ini pun berlaku secara spontan dan bukannya dibuat-buat,” tegasnya.


“Memang Sekarang Wajib Jatuhkan Maruah Orang Di Kaca TV Ke?” – AC Mizal

Pengacara dan pelakon, Datuk AC Mizal meluahkan rasa terkilan melihat kebanyakan rancangan televisyen menjadikan maruah seseorang sebagai taruhan demi menaikkan rating program berkenaan.

Menerusi satu perkongsian di Facebook, AC turut mempersoalkan pihak tersebut sama ada memikirkan perasaan orang lain ataupun menjatuhkan maruah seseorang untuk viral semata-mata.

BACA: ‘Halau’ Pekerja Suruh Semua Balik On Time, AC Mizal Dipuji Netizen

“Memang sekarang wajib jatuh kan maruah orang di kaca tv ke?…tak ada fikir perasaan orang ke? Are you to perfect?

“Jangan bagi alasan dah tanggungjawab kena comment!…Nak viral sampai jatuhkan maruah orang baik buat rancangan AYUH MAKI ORANG! bergurau dan maki orang lain di depan orang ada tahap nya….Nasib baik bukan saya yang kena” tulisnya.

Menurut AC lagi, jika mahu bergurau atau pun memaki di depan orang ramai ada batasnya. Ujarnya, tiada manusia yang sempurna dan sepatutnya mendidik bukannya mengherdik.

“Setiap usaha harus dihargai. Kelemahan bagi kamu mungkin adalah kekuatan bagi mereka. Mendidik bukan mengherdik!

“Saya dah 33 tahun dalam industri dan saya benci orang yang menjatuhkan maruah orang hanya untuk hiburan! Mengajar lebih baik dari menunjukkan pandai. Tiada sesiapa di dunia ini sempurna,” tulisnya.


“Mama Betul Ke Ayah Kahwin Lain?” – Puteri Sarah Terkedu Nak Jawab Soalan Anak

Pelakon Puteri Sarah terkedu apabila anak sulungnya, Syaikhul Islam bertanyakan sama ada benarkah bapanya, Syamsul Yusof sudah berkahwin lain.

Menerusi satu perkongsian di Insta Story, anaknya turut bertanyakan adakah itu punca bapanya sudah lama tidak pulang ke rumah.

BACA: “Masa Nak Kahwin, I Buang Karier & Fokus Jadi Suri Rumah Jaga Suami, Anak-Anak” – Puteri Sarah

“Baru balik daripada photoshoot. Sampai-sampai rumah, Syaikhul asked me, ‘mama betul ke ayah kawin lain?’

“Sebab tu ke ayah dah lama tak balik rumah? Kenapa ayah ada orang lain? How do u answer to a 6 year old boy? I’m speechless,” tulisnya.

Puteri Sarah berkata bagaimana dia mahu menjawab soalan anaknya yang baru berusia 6 tahun mengenai bapanya itu serta mempersoalkan adakah suaminya pernah terfikir jawapan yang mahu diberikan kepada anak-anak.

Malah, Puteri Sarah turut menasihati lelaki diluar sana yang mahu berpoligami supaya belajar tentang agama terlebih dahulu serta kesan daripada tindakan tersebut.

“Kepada lelaki-lelaki selfish di luar sana tu, isteri nak kena jawab apa kat anak-anak kecil ni? Nak kata, ‘ayah kawin sebab nak elak maksiat’. ‘Ayah ikut suruhan Allah’. Like how u answered in the video?

“Has it ever occured to you, one day nak kena jawab dekat anak? No! Hang cuma pikiaq nafsu hang, ikut kepala hotak hang ja. Ada terpikir tak kawin lari kat Siam tu nanti anak tanya nak jawab apa?” tulisnya.

Minggu lalu, Puteri Sarah memfailkan perceraian terhadap suami dan tarikh sebutan cerai adalah pada  pada 7 Mac depan di Mahkamah Syariah Wilayah Persekutuan.


Azhar Sulaiman Enggan Kongsi Cara Didik Anak-Anak

Pelakon Azhar Sulaiman enggan berkongsikan mengenai cara dia mendidik anak-anak. Menurutnya, cara dia mendidik anak-anaknya tidak sesuai untuk dikongsikan kepada umum.

Memetik Harian Metro, bapa kepada personaliti media sosial Kasih Iris Leona itu berkata setiap ibu bapa mempunyai cara mereka tersendiri untuk mengajar anak-anak.

BACA: Azhar Sulaiman Pening Nak Monitor Anak Buat Parti Di Rumah

“Cara saya hanya untuk saya dan keluarga. Apa yang dipraktikkan bukan untuk dikongsikan dengan orang lain secara rasmi. Ia akan menjadi sesuatu yang menyimpang dari agama dan contoh tidak baik untuk keluarga lain ikuti. Tepuk dada tanya selera sendiri.

“Saya perlu bertanggungjawab jugalah untuk orang lain. Maaf kepada semua wartawan,” katanya.

Menerusi Instagram, Azhar berkata dia juga terpaksa menolak semua jemputan temubual mengenai gelaran ‘Bapa Cool’ bersama wartawan dan program hiburan.

Turut mengucapkan terima kasih kepada media, Azhar berkata dia mengambil pendekatan itu kerana beranggapan cara dia mendidik anak-anaknya tidak sesuai untuk dikongsikan kepada umum.

Sebelum ini hangat diperkatakan mengenai video anak perempuan sulungnya Kasih Leia Ixora mengadakan parti di rumah menjadi perhatian ramai sehingga ada yang menggelar pelakon itu sebagai ‘bapa cool’.

Untuk rekod, Azhar berkahwin dengan Chempaka Emalin Pahamin pada 1996. Pasangan itu dikurniakan tiga cahaya mata iaitu Kasih Leia Ixora, serta pasangan kembar, Andika Rees Pahamin dan Kasih Iris Leona.


“Masa Nak Kahwin, I Buang Karier & Fokus Jadi Suri Rumah Jaga Suami, Anak-Anak” – Puteri Sarah

Umum mengetahui, pelakon Puteri Sarah akhirnya memfailkan cerai di mahkamah syariah pada Isnin lalu terhadap suaminya, pengarah terkenal Syamsul Yusof selepas 9 tahun berkahwin.

Menerusi sesi live bersama Neelofa baru-baru ini, Puteri Sarah berkongsikan dia mengambil masa yang lama untuk membuat keputusan kembali bekerja.

BACA: Puteri Sarah Kongsi Dapat Petunjuk ‘Perbuatan’ Suami Lepas Seminggu Tahajjud

Puteri Sarah berkongsikan dia memberikan fokus menjaga suami serta anak-anaknya selama enam tahun dan sanggup membuang kariernya.

Disuruh duduk rumah jaga anak diikutkan. Dilayan buruk didiamkan. Orang tua dimuliakan. Hubungan dengan mertua dijaga rapi tidak menyalahkan. Anak-anak dididik baik, sebaik-baik cita-cita didoakan.#bestrong #fighter #puterisarahliyana #puterisarah #selebriti #viral #irakazar #syamsulyusof

? original sound – Amy Qashrina II – Amy Qashrina Legacy

“Masa nak kahwin, I buang semua. I sacrifice everything, memang I buang karier I semua dan fokus jadi suri rumah. Jadi suri rumah, jaga suami dan jaga anak-anak. Enam tahun tau saya jadi suri rumah,” katanya.

Tambah Puteri Sarah lagi, ramai mengatakan dia sibuk bekerja tetapi sebaliknya dia kembali bekerja selepas enam tahun menyepi dan bergelar suri rumah.

“So, untuk orang luar kata sebab saya busy. Orang luar yang nampak saya busy tu adalah sekarang. Baru sekarang, betul tak? Sebab saya dah lama menyepi. Enam tahun saya jadi suri rumah. Saya fokus jadi suri rumah dan saya tak nak buat apa-apa,” katanya.

Dalam pada itu, Puteri Sarah berkata dia nekad kembali bekerja apabila nampak ‘masalah’ tiba kerana baginya sebagai wanita dia perlu mempunyai duit sendiri.

Bagaimanapun, Puteri Sarah mengakui dia takut untuk membuat keputusan ketika itu dan mengambil masa lama untuk membuka langkah apatah lagi ketika itu dia ditanggung oleh suami selama enam tahun.

“So, bila saya dah mula nampak ada ‘masalah’. Saya nak mula start kerja, sebab saya tahu kalau kita sebagai seorang perempuan, kita kena ada duit sendiri dan bekerja if anything happen.

“So, masa mula-mula saya nak start kerja itu. Saya fikir, alamak macam mana ini kalau anything happen to me kan. Saya takut nak buat decision masa itu.

“Actually, it took me lama sangat untuk buat keputusan itu sebab saya ditanggung oleh suami. Saya tak bekerja. Enam tahun saya duduk rumah, jaga suami dan jaga anak-anak. Saya tak kerja.” katanya.

Video yang dikongsikan semula oleh seorang pengguna TikTok mendapat pelbagai reaksi daripada netizen yang bersetuju dengan keputusan Puteri Sarah itu.


Netizen Samakan Ayda Jebat Dengan AC Mizal Versi ‘Mak Nyah’

Jika sebelum ini, penampilan Ayda Jebat di minggu kelima konsert Famili Duo menjadi perhatian ramai apabila disamakan dengan Hantu Kak Limah.

Semalam, penampilan penyanyi itu sekali lagi menjadi bualan apabila tampil seperti Puteri Cleopatra. Ketika persembahan semalam, Ayda dan adiknya, Fyna Jebat tampil dengan hiasan keemasan di seluruh badan.

BACA: ‘Halau’ Pekerja Suruh Semua Balik On Time, AC Mizal Dipuji Netizen

Rata-rata netizen memuji solekan oleh Dato’ Alha itu namun ada yang berseloroh dengan mengatakan wajah Ayda Jebat persis Dato’ AC Mizal ketika menjayakan watak ‘mak nyah‘ dalam filem Gerak Khas.

Dalam pada itu, ada netizen mengatakan wajah Fyna selepas disolek persis aktres Sharifah Shahora dan Sharifah Sakinah.


Kritikan Mas Idayu Buat Sissy Iman Menangis, Netizen Tak Puas Hati

Semalam hangat diperkatakan mengenai konsert program Famili Duo apabila penyanyi Sissy Iman tidak dapat menahan air mata apabila menerima sergahan komen pedas daripada juri program tersebut iaitu Mas Idayu.

Difahamkan, Sissy Iman bergandingan dengan Naim Daniel menyanyikan lagi Jampi namun Mas Idayu beraganggap lagu tersebut tidak sesuai dengan mereka. Komen Mas Idayu itu sekaligus membuatkan Sissy tidak dapat  menahan sebak di atas pentas.

BACA: Bapa Sissy Iman Tata Rias Anak Sendiri, Sedih Tiada Yang Taja Baju

Bagaimanapun, juri lain seperti Ajai memuji idea mereka yang membawa kelainan ke versi keroncong namun kurang dari segi penyampaian.

“Kamu sebenarnya ada idea. Saya puji idea kamu yang ke arah muzik kerana buat jampi ke keroncong. Kamu selalu tukar keaslian lagu dan konsep. Penyampaian kurang. Saya dengar, kesedapan dan kelembutan lagu tu jadi kasar sikit. Kira tak sampai la. Jadikan sebagai pengajaran,”katanya.

Dalam pada itu, rata-rata netizen kurang senang serta tidak meluahkan rasa tidak puas hati dengan komen Mas Idayu serta mendakwa penyanyi dangdut itu tidak profesional.

Malah, ada yang menegur Mas Idayu dengan mengatakan tiada masalah untuk memberikan teguran namun biarlah beradab serta tidak menjatuhkan maruah seseorang.


Netizen Puji Syamsul Yusof Tetap Sporting Layan Peminat

Umum mengetahui, sedang hangat diperkatakan mengenai kemelut rumah tangga pengarah terkenal Syamsul Yusof apabila isteri pertamanya, Puteri Sarah memfailkan perceraian pada Isnin lalu.

Malah, penerbit eksekutif Razor Edge Pictures, Datuk Saniboey Mohd. Ismail berkata kemelut rumah tangga yang dihadapi Syamsul sedikit sebanyak mengganggu fikiran pengarah tersebut yang kini di set penggambaran.

Bagaimanapuin, pengarah itu dipuji kerana tetap profesional dan semangat mengenai soal kerja meskipun berdepan masalah.

Baru-baru ini, tular video dimuat naik seorang pengguna TikTok yang terjumpa Syamsul dan tidak melepaskan peluang untuk menegur sapa pengarah itu.

#CapCut Masalah mereka, biar dyeowg settlekan.. kte kat sini doa yg baik2 je utk mereka??? @syamsulyusoffilm @Puteri Sarah liyana @irakazarofficial

Pengguna TikTok bernama Mazni itu berkata dia tidak bimbang dikecam disebabkan bergambar dengan Syamsul yang kini dikecam teruk oleh netizen.

Menerusi kapsyen, wanita itu berkata masalah rumah tangga biar mereka sahaja yang selesaikan dan kita hanya mendoakan yang baik-baik sahaja untuk mereka.

Perkongsian video itu mendapat pelbagai reaksi daripada netizen simpati terhadap nasib dan dugaan yang dihadapi oleh Syamsul serta mengatakan jelas kelihatan wajahnya sedih serta dalam masalah.

Bagaimanapun, rata-rata netizen lain memuji Syamsul tetap sporting melayan peminat meskipun sedang berdepan banyak masalah serta mendoakan urusan pengarah itu dipermudahkan.